open-index/open-wikipedia-markdown huggingface dataset:
ഒരു സി.ബി.ഐ. ഡയറിക്കുറിപ്പ്

എസ്.എൻ. സ്വാമിയുടെ തിരക്കഥയിൽ കെ. മധു സംവിധാനം ചെയ്ത് 1988-ൽ പുറത്തിറങ്ങിയ മലയാളചലച്ചിത്രമാണ് ***ഒരു സി.ബി.ഐ. ഡയറിക്കുറിപ്പ്***. മമ്മൂട്ടി, സുരേഷ് ഗോപി, ജഗതി ശ്രീകുമാർ  എന്നിവരാണ് പ്രധാന വേഷങ്ങളിൽ അഭിനയിച്ചിരിക്കുന്നത്.

സി.ബി.ഐ. ഉദ്യോഗസ്ഥനായ സേതുരാമയ്യർ എന്ന കേന്ദ്രകഥാപാത്രമായി മമ്മൂട്ടി അഭിനയിച്ചിരിക്കുന്ന കുറ്റാന്വേഷണ ചലച്ചിത്രപരമ്പരയിലെ ആദ്യ ചലച്ചിത്രമാണിത്. *[[ജാഗ്രത]]* (1989), *[[സേതുരാമയ്യർ സി.ബി.ഐ.]]* (2004), *[[നേരറിയാൻ സി.ബി.ഐ.]]* (2005) *[[സിബിഐ 5: ദ ബ്രെയിൻ]]* (2022) എന്നിവയാണ് ഈ പരമ്പരയിലെ മറ്റ് ചലച്ചിത്രങ്ങൾ.

## അഭിനേതാക്കൾ
* മമ്മൂട്ടി – സേതുരാമയ്യർ, ഡി.വൈ.എസ്.പി., സി.ബി.ഐ.
* സുരേഷ് ഗോപി – ഹാരി, സബ് ഇൻസ്പെക്ടർ, സി.ബി.ഐ.
* ജഗതി ശ്രീകുമാർ – വിക്രം, സബ് ഇൻസ്പെക്ടർ, സി.ബി.ഐ.
* മുകേഷ് – ചാക്കോ, പോലീസ് കോൺസ്റ്റബിൾ
* സുകുമാരൻ – ദേവദാസ്, ഡി.വൈ.എസ്.പി., കേരള പോലീസ്
* ലിസി – ഓമന, കൊല്ലപ്പെട്ട സ്ത്രീ
* ജനാർദ്ദനൻ – ഔസേപ്പച്ചൻ, ഓമനയുടെ ഭർത്തൃപിതാവ്
* ഉർവ്വശി – ആനി, ഓമനയുടെ സഹോദരി
* ബഹദൂർ – തോമാച്ചൻ, ഓമനയുടെ അച്ഛൻ
* പ്രതാപചന്ദ്രൻ – നാരായണൻ, ഔസേപ്പച്ചന്റെ സുഹൃത്ത്
* കെ.പി.എ.സി. സണ്ണി – അലക്സ്, സി.ഐ.
* കൊല്ലം തുളസി – പോലീസ് സർജൻ
* ജഗന്നാഥ വർമ്മ – എസ്.പി., സി.ബി.ഐ.
* ക്യാപ്റ്റൻ രാജു – ഡി.വൈ.എസ്.പി. പ്രഭാകര വർമ്മ
* വിജയരാഘവൻ – ജോണി, ഔസേപ്പച്ചന്റെ മരുമകൻ
* ശ്രീനാഥ് – ഓമനയുടെ ഭർത്താവ്
* അടൂർ ഭവാനി – വേലക്കാരി
* സി.ഐ. പോൾ – ഭാർഗ്ഗവൻ, മന്ത്രി
* കുണ്ടറ ജോണി – ഡ്രൈവർ വാസു

## സംഗീതം
ഗാനങ്ങളില്ലാത്ത ഈ ചിത്രത്തിലെ വളരെ ജനപ്രിയമായ പശ്ചാത്തലസംഗീതം ഒരുക്കിയത് ശ്യാം ആണ്.

## പുറത്തേക്കുള്ള കണ്ണികൾ
* 
* ''ഒരു സി.ബി.ഐ. ഡയറിക്കുറിപ്പ്''  – മലയാളസംഗീതം.ഇൻഫോ

വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
തായുമാനവർ

**തായുമാനവർ** ഒരു തമിഴ് ശൈവകവിയായിരുന്നു (1705 - 1742). തമിഴ്നാട്ടിലെ തിരുമറൈക്കാട് (വേദാരണ്യം) എന്ന സ്ഥലത്ത് വേളാളർ കുലത്തിൽ ജനിച്ചു. പിതാവ് *കേടിലിയപ്പപ്പിള്ളൈ*. മാതാവ് ഗജവല്ലിയമ്മ. തിരുച്ചിറപ്പള്ളിയിലെ തായുമാനവർക്ഷേത്രത്തിൽ പ്രാർഥിച്ചു ലഭിച്ച മകനായതുകൊണ്ട് മാതാപിതാക്കൾ തായുമാനവർ എന്ന പേരു നൽകി.

## ചരിത്രം

സംസ്കൃതത്തിലും തമിഴിലും തികഞ്ഞ പാണ്ഡിത്യം നേടി. വിജയനഗര ഭരണാധിപനായിരുന്ന വിജയനഗര ചൊക്കരംഗന്റെ മന്ത്രിയായിരുന്നു പിതാവ്. പിതാവിന്റെ മരണാനന്തരം രാജാവിന്റെ അഭ്യർഥന മാനിച്ച് മന്ത്രിസ്ഥാനം ഏറ്റെടുത്തു. ഭരണാധികാരി ആയിരുന്ന നായിക്കിന്റെ മരണശേഷം അദ്ദേഹത്തിന്റെ വിധവ തായുമാനവരെ വിവാഹം കഴിക്കാൻ ആഗ്രഹിച്ചെങ്കിലും ഇദ്ദേഹം അതിനു വഴങ്ങിയില്ല. മടുവാൻകുഴലി എന്ന സ്ത്രീയെ വിവാഹം കഴിച്ചു. അതിൽ കനകഭസാപതി എന്ന പുത്രൻ ജനിച്ചു. ഭാര്യയുടെ മരണാനന്തരം തിരുച്ചിറപ്പള്ളിയിലുണ്ടായിരുന്ന മൌന സന്ന്യാസിയായ ഗുരുമൂർത്തിയിൽ നിന്ന് സന്ന്യാസം സ്വീകരിച്ചു. തുടർന്ന് സ്ഥലങ്ങൾ സന്ദർശിക്കുന്നതിലും ധ്യാനവും പൂജയും നടത്തുന്നതിലും പാട്ടുകൾ രചിക്കുന്നതിലും ശിഷ്യർക്ക് ഉപദേശം നൽകുന്നതിലും മുഴുകി.

## ശിവഭക്തൻ

തികഞ്ഞ ശിവഭക്തനായിരുന്നു തായുമാനവർ. എന്നാൽ ഇദ്ദേഹത്തിന്റെ ഭക്തി ക്ഷേത്രങ്ങളേയും വിഗ്രഹങ്ങളേയും അധികരിച്ചായിരുന്നില്ല. സർവശക്തനായ ദൈവത്തിലായിരുന്നു ശ്രദ്ധവച്ചിരുന്നത്. എല്ലാ മതങ്ങളേയും ഒന്നുപോലെ കാണാനുള്ള കഴിവ് ഇദ്ദേഹത്തിന്റെ പ്രത്യേകതയായിരുന്നു. ശൈവമതമാണ് മതമെന്നു പറയുന്നുണ്ടെങ്കിലും മറ്റു മതങ്ങളിലും ദൈവം കളിയാടുന്നുണ്ടെന്ന് ഇദ്ദേഹം വിശ്വസിച്ചു.

## പ്രസിദ്ധനായ കവി

സിദ്ധർ വിഭാഗത്തിലെ ഏറ്റവും പ്രസിദ്ധനായ കവിയാണ് തായുമാനവർ. അത്ഭുതകരവും അനിതരസാധാരണവുമായ ദർശനം ലഭിച്ച ആളായിരുന്നു ഇദ്ദേഹം. ശൈവസന്ന്യാസിയായ തായുമാനവർ വേദാന്തസിദ്ധാന്തങ്ങളെ സമരസപ്പെടുത്തിക്കൊണ്ട് കാവ്യരചന നടത്തി. ധ്യാനനിരതനായ യോഗിയുടെ ആത്മാവിഷ്കാരമാണ് കാവ്യങ്ങൾ. മതപരമായ കാവ്യശാഖയിലെ ഒരു വല്ലഭനായിരുന്നു ഇദ്ദേഹം. തത്ത്വചിന്തയുടെ സങ്കീർണതകൾ വളരെ ലഘുവായും വിശ്വസനീയമായുമാണ് കവിതകളിൽ ആവിഷ്കരിച്ചിരിക്കുന്നത്. നാടൻപാട്ടുകളുടെ രീതിയിലാണ് കാവ്യരചന. കവിതകളിൽ സംസ്കൃതത്തിന്റെ അംശം വളരെയേറെ കാണാം. എന്നാൽ നല്ല കവിതകളിൽ തമിഴ് ഭാഷയുടെ ശുദ്ധിയും ചാതുര്യവും ഉണ്ട്. സംസ്കൃതത്തിലും ഏതാനും കാവ്യങ്ങൾ രചിച്ചിട്ടുണ്ട്. ഹിന്ദുക്കൾക്കും മുസ്ലീങ്ങൾക്കും ക്രിസ്ത്യാനികൾക്കും ആലപിക്കാവുന്നതാണ് *പരാ പരക്കണ്ണികൾ*എന്ന ഗാനം. തായുമാനവരുടെ കാവ്യരീതിക്ക് ഒരുദാഹരണം:
 
എന്റെ ഹ്യദയമാണു ക്ഷേത്രം; 
എന്റെ ചിന്തകൾ സുഗന്ധദ്രവ്യം, 
എന്റെ സ്നേഹം ദിവ്യജലം; 
എന്റെ പ്രസാദം സ്വീകരിക്കാനായി വന്നാലും സർവശക്താ.
 
1742-ൽ തായുമാനവർ രാമേശ്വരത്ത് അന്തരിച്ചു.

## പുറത്തേക്കുള്ള കണ്ണികൾ
*http://davidgodman.org/rteach/Thayumanavar.pdf
*http://searchko.in/literature/ta-cached.jsp?idx=0&id=814
*http://www.arunachala-ramana.org/forum/index.php?topic=5211.0
സംസ്ഥാനപാത 72 (കേരളം)

കേരളത്തിലെ ഒരു സംസ്ഥാനപാതയാണ് **SH 72 (സംസ്ഥാനപാത 72)**. മലപ്പുറത്ത് നിന്നും ആരംഭിക്കുന്ന ഈ പാത തിരൂരങ്ങാടിയിലാണ് അവസാനിക്കുന്നത്. 29 കിലോമീറ്റർ നീളമുണ്ട്.

## അവലംബം
സങ്കീർത്തനം 23

എബ്രായബൈബിളിന്റെ ഭാഗമായ സങ്കീർത്തനപ്പുസ്തകത്തിലെ ഏറ്റവും പ്രസിദ്ധമായ കീർത്തനമാണ് **23-ആം സങ്കീർത്തനം**. ഇതിൽ സങ്കീർത്തകൻ, തന്നെ പോഷിപ്പിക്കുകയും സംരക്ഷിക്കുകയും ചെയ്യുന്ന ഒരു ആട്ടിടയനായി ദൈവത്തെ സങ്കല്പിക്കുന്നു. യഹൂദമതത്തിലും ക്രിസ്തുമതത്തിലും വിശ്വാസികൾക്ക് ഒരു പോലെ പ്രിയങ്കരമാണ് ഈ കീർത്തനം.  ഇരുമതങ്ങളിലും ഇത് പ്രാർത്ഥനാമുറകളിൽ പലതിന്റെയും ഭാഗവുമാണ്. "കർത്താവ് എന്റെ ഇടയനാകുന്നു; എനിക്കൊന്നിനും കുറവുണ്ടാവുകയില്ല" എന്നാണ് ഇതിന്റെ പ്രസിദ്ധമായ തുടക്കം.
 
ആട്ടിടയന്റെ ബിംബത്തെ ആശ്രയിച്ചുള്ള ദൈവ, രക്ഷകസങ്കല്പങ്ങൾ യഹൂദ-ക്രിസ്തീയധാർമ്മികതകളിൽ ഏറെ വേരോട്ടമുള്ളതാണ്. സങ്കീർത്തനങ്ങളിൽ പലതിന്റേയും കർത്താവായി കരുതപ്പെടുന്ന ഇസ്രായേലിലെ ഏറ്റവും പ്രസിദ്ധനായ രാജാവ് ദാവീദ്, ആദ്യം ഒരിടയബാലൻ ആയിരുന്നതായി എബ്രായബൈബിൾ (പഴയനിയമം) പറയുന്നു. ആടുകൾക്കു വേണ്ടി ജീവൻ സമർപ്പിക്കാൻ ഒരുങ്ങുന്ന 'നല്ലിടയൻ' ആയി യേശുവിനെ ചിത്രീകരിക്കുന്ന പുതിയനിയമത്തിലെ യോഹന്നാന്റെ സുവിശേഷം ഈ സങ്കീർത്തനത്തെ പിന്തുടരുന്നു. 

കർത്തൃപ്രാർത്ഥന കഴിഞ്ഞാൽ "പാശ്ചാത്യ"-സാഹിത്യത്തിലെ ഏറ്റവും അറിയപ്പെടുന്ന കവിത എന്ന് ഈ കീർത്തനത്തെ ജാക്ക് മൈൽസ് വിശേഷിപ്പിച്ചിട്ടുണ്ട്.  

## അവലംബം


## ഉപകരണസംഗീതരൂപത്തിൽ

വർഗ്ഗം:എബ്രായ ബൈബിൾ
വർഗ്ഗം:പഴയനിയമം
പരാഗം

വിത്തുല്പാദിപ്പിക്കുന്ന ചെടികളുടെ പുംബീജകോശങ്ങൾ അടങ്ങിയ സൂക്ഷ്മമോ ചെറുതോ ആയ തരികളെയാണു് പരാഗം അഥവാ പരാഗരേണുക്കൾ അഥവാ പൂമ്പൊടി എന്നു പറയുന്നതു്. പൂമ്പൊടിയിലെ തരികൾ സ്വതേ കട്ടികൂടിയ ഒരു ആവരണത്താൽ പൊതിഞ്ഞിരിക്കും. പുഷ്പിക്കുന്ന സസ്യങ്ങളിൽ, പരാഗണം വഴി കേസരങ്ങളിൽ നിന്നും ജനിപുടങ്ങളിൽ എത്തിച്ചേരുന്നതുവരെ പരാഗരേണുക്കളെ സംരക്ഷിക്കുന്നതിനു് ഈ കവചം സഹായിക്കുന്നു.

പരാഗത്തിന്റെ ആന്തരവും ബാഹ്യവുമായ ഘടന പരിണാമശാസ്ത്രത്തിലും ജനിതകഗവേഷണത്തിലും ഏറെ പ്രാധാന്യമുള്ള ഒരു ഘടകമാണു്. അതുകൊണ്ടു് ദശലക്ഷക്കണക്കിനു വരുന്ന സസ്യ ഇനങ്ങളുടെ പരിണാമസാധുതയുള്ള വർഗ്ഗീകരണത്തിൽ പരാഗരേണുക്കളുടേയും അവ ഉൾപ്പെടുന്ന പുഷ്പങ്ങളുടേയും അവയുടെ പരിണതരൂപമായ വിത്തുകളുടേയും പഠനം അതിപ്രധാനമാണു്.

വർഗ്ഗം:പുഷ്പത്തിന്റെ ഭാഗങ്ങൾ
സി.ഐ. പോൾ

മലയാളചലച്ചിത്ര-ടെലിവിഷൻ നടനായിരുന്നു **സി.ഐ. പോൾ**. മുന്നൂറിൽപ്പരം ചലച്ചിത്രങ്ങളിലും അനവധി ടെലിവിഷൻ സീരിയലികളിലും ഇദ്ദേഹം അഭിനയിച്ചിട്ടുണ്ട്.

## ജീവിതരേഖ
1944 ഓഗസ്റ്റ് 21-ന് ചിറയത്ത് ഇയ്യപ്പന്റെയും മേരിയുടെയും ഒമ്പതുമക്കളിൽ രണ്ടാമനായി തൃശ്ശൂരിൽ ജനിച്ച പോൾ, ഫാദർ വടക്കന്റെ കർഷക തൊഴിലാളി പാർട്ടിയിലെ അംഗമായിരുന്ന വി.എസ്. ജോസിന്റ നാടകങ്ങളിലൂടെയാണ് അഭിനയരംഗത്തേക്ക് കടന്നുവരുന്നത്. കലാനിലയം നാടകങ്ങളിൽ അദ്ദേഹം ശ്രദ്ധേയമായ പ്രകടനങ്ങൾ കാഴ്ചവെച്ചു.

മാടത്തരുവി കൊലക്കേസിനെ ആസ്പദമാക്കി നിർമ്മിച്ച മാടത്തരുവി എന്ന 1967-ൽ പുറത്തിറങ്ങിയ ചിത്രത്തിലൂടെയാണ് അദ്ദേഹം ചലച്ചിത്രരംഗത്ത് അരങ്ങേറ്റം കുറിക്കുന്നത്. ഈ ചിത്രത്തിൽ ഫാദർ ബെനഡിക്ടായാണ് ഇദ്ദേഹം അഭിനയിച്ചത്. സ്വഭാവനടനായി ചലച്ചിത്രജീവിതം ആരംഭിച്ച അദ്ദേഹം പിന്നീട് വില്ലൻ വേഷങ്ങളിലും ഹാസ്യവേഷങ്ങളിലും ഒരുപോലെ തിളങ്ങി.

2005 ഡിസംബർ 14-ന് രാത്രി 10 മണിയോടെ ഹൃദയസ്തംഭനം മൂലം തൃശ്ശൂരിൽ വച്ച് അദ്ദേഹം അന്തരിച്ചു. 61 വയസ്സായിരുന്നു അദ്ദേഹത്തിന്. അദ്ദേഹത്തിന്റെ ഭാര്യ നേരത്തെ മരിച്ചിരുന്നു. ഇവർക്ക് കുട്ടികളില്ല.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1944-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 14-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
പാലികുരിയ കാൻഡിഡ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പാലികുരിയയിലെ ഒരു സ്പീഷിസാണ് ***പാലികുരിയ കാൻഡിഡ *** - ***Palicourea candida***. ഇക്വഡോറിലാണ് ഇവ സഹജമായി കാണപ്പെടുന്നത്. 

## അവലംബം

* Jaramillo, T., Cornejo, X. & Pitman, N. 2004.  ''Palicourea candida'' .   2006 IUCN Red List of Threatened Species.   Downloaded on 23 August 2007.

വർഗ്ഗം:പാലികുറിയ ജനുസ്സിൽ ഉൾപ്പെട്ട സസ്യങ്ങൾ
തെരേസ ന്യൂമാൻ

thumb|200px|right|തെരേസ ന്യൂമാൻ
ഇരുപതാം നൂറ്റാണ്ടിലെ (ജനനം 8 അല്ലെങ്കിൽ 9 ഏപ്രിൽ 1898; മരണം 18 സെപ്തംബർ 1962) ഒരു ജർമ്മൻ കത്തോലിക്കാ മിസ്റ്റിക്കും 'പഞ്ചക്ഷതാനുഭവി'-യും (stigmatist) ആയിരുന്നു **തെരേസ ന്യൂമാൻ**.  ജർമ്മനിയിൽ ബവേറിയയിലെ കൊന്നേർസ്രൂത്ത് എന്ന ഗ്രാമത്തിൽ ജനിച്ച അവർ ജീവിതകാലം ചെലവഴിച്ചത് അവിടെയാണ്. ഒരു നിർദ്ധനകുടുംബത്തിൽ 1898-ലെ ദുഃഖവെള്ളിയാഴ്ച ജനിച്ച തെരേസയ്ക്ക് ഇരുപതാം വയസ്സിൽ സംഭവിച്ച വീഴ്ചയെ തുടർന്ന് കാഴ്ച നഷ്ടപ്പെടുകയും ശരീരം തളർന്നു പോവുകയും ചെയ്തു. ക്രമേണ കാഴ്ചശക്തിയും ശരീരസൗഖ്യവും തിരികെ കിട്ടിയ അവർ, 1923-ൽ കത്തോലിക്കാ വിശുദ്ധയായ ലിസ്യൂവിലെ കൊച്ചുത്രേസ്യ തനിക്കു പ്രത്യക്ഷപ്പെട്ട് സൗഖ്യം തന്നതാണെന്ന് അവകാശപ്പെട്ടു. 

ദിവസേന പ്രഭാതത്തിൽ സ്വീകരിച്ചിരുന്ന വിശുദ്ധ കുർബ്ബാനയുടെ അപ്പം ഒഴിച്ചുള്ള ഭക്ഷണപാനീയങ്ങൾ അവർ 1923 മുതൽ ഉപേക്ഷിച്ചെന്നും എങ്കിലും ക്ഷീണമോ ശരീരക്ഷയമോ ഇല്ലാതെയിരുന്നെന്നും പറയപ്പെടുന്നു. 1926-ൽ അവരുടെ കൈകാലുകളിലും ഹൃദയഭാഗത്തും, ക്രൂശിതനായ യേശുവിന്റെ പഞ്ചക്ഷതങ്ങൾക്കു സമാനമായ മുറിവുകൾ പ്രത്യക്ഷപ്പെട്ടു.  വെള്ളിയാഴ്ചകളിൽ പതിവായി ലഭിച്ചിരുന്ന ഒരാത്മീയദർശനത്തിൽ തെരേസ, യേശുവിന്റെ പീഡാസഹനങ്ങളുടെ അനുഭവത്തിലൂടെ കടന്നു പോയി.  ജർമ്മൻ ഭാഷ മാത്രം അറിയാമായിരുന്ന അവർ ഈ ദർശനവേളകളിൽ അരമായ, ഗ്രീക്ക്, എബ്രായ ഭാഷകളിലെ വാക്കുകൾ ഉരുവിട്ടിരുന്നതായി പറയപ്പെടുന്നു.       

## അവലംബം


വർഗ്ഗം:1898-ൽ ജനിച്ചവർ
വർഗ്ഗം:1962-ൽ മരിച്ചവർ
എസ്. എൻ. സ്വാമി

മലയാളചലച്ചിത്രരംഗത്തെ പ്രമുഖനായ തിരക്കഥാകൃത്താണ് **എസ്.എൻ. സ്വാമി**. കുറ്റാന്വേഷണ ചിത്രങ്ങൾക്ക് പ്രശസ്തനായ ഇദ്ദേഹം നാല്പതോളം മലയാളചലച്ചിത്രങ്ങൾക്ക് തിരക്കഥ രചിച്ചിട്ടുണ്ട്.

സി.ബി.ഐ. ചലച്ചിത്രപരമ്പര (*[[ഒരു സി.ബി.ഐ. ഡയറിക്കുറിപ്പ്]]*, *[[ജാഗ്രത]]*, സേതുരാമയ്യർ സി.ബി.ഐ., *[[നേരറിയാൻ സി.ബി.ഐ.]]*), *[[കൂടും തേടി]]*, *[[ഇരുപതാം നൂറ്റാണ്ട് (ചലച്ചിത്രം)|ഇരുപതാം നൂറ്റാണ്ട്]]*, *[[മൂന്നാം മുറ]]*, *[[ഓഗസ്റ്റ് 1 (ചലച്ചിത്രം)|ഓഗസ്റ്റ് 1]]*, *[[ധ്രുവം (ചലച്ചിത്രം)|ധ്രുവം]]* തുടങ്ങിയവയാണ് എസ്.എൻ. സ്വാമിയുടെ പ്രശസ്തമായ ചിത്രങ്ങൾ. സംവിധായകൻ കെ. മധുവിനൊപ്പമാണ് അദ്ദേഹം ഏറ്റവും കൂടുതൽ ചലച്ചിത്രങ്ങളിൽ പ്രവർത്തിച്ചിട്ടുള്ളത്. മമ്മൂട്ടി അവതരിപ്പിച്ച സേതുരാമയ്യർ സി.ബി.ഐ., പെരുമാൾ, മോഹൻലാൽ അവതരിപ്പിച്ച സാഗർ ഏലിയാസ് ജാക്കി, അലി ഇമ്രാൻ തുടങ്ങിയ മലയാളസിനിമാ ചരിത്രത്തിലെ ഏറെ പ്രശസ്തമായ കഥാപാത്രങ്ങൾ സൃഷ്ടിച്ചത് ഇദ്ദേഹമാണ്. 

മമ്മൂട്ടി പ്രധാന കഥാപാത്രത്തെ അവതരിപ്പിച്ച പുതിയ നിയമം എന്ന സിനിമയിലൂടെ ഈയിടെ അഭിനയരംഗത്തും അദ്ദേഹം അരങ്ങേറ്റം കുറിച്ചു. ഇദ്ദേഹം തിക്കഥയെഴുതിയ സിനിമകളിൽ പ്രധാന കതാപാത്രമായി ഏറ്റവും അധികം തവണ പ്രത്യക്ഷപ്പെട്ടത് മമ്മൂട്ടിയാണ്, 26 സനിമകളിൽ. ഇന്ത്യയിലെ തന്നെ മറ്റൊരു സൂപ്പർ താരമായ മോഹൻലാൽ 10 സമിനിമകളിൽ പ്രധാന കഥാപാത്രങ്ങളെ കൈകാര്യം ചെയ്തു. മമ്മൂട്ടിയും മോഹൻലാലും ചേർന്ന് അഭിനയിച്ച 2 സിനിമകൾക്കും സ്വാമി തിരക്കഥ എഴുതിയിട്ടുണ്ട്. 8 സുരേഷ് ഗോപി ചിത്രങ്ങളും സ്വാമിയുടെ തൂലികയിൽ പിറന്നിട്ടുണ്ട്. സ്വാമിയുടെ തിരക്കഥയിൽ പിറന്ന സിനിമകളിൽ ഏറ്റവും കൂടുതൽ സിനിമകൾ സംവിധാനം ചെയ്തത് കെ. മധുവാണ്, 14 എണ്ണം. രണ്ടാം സ്ഥാനം ജോഷിയ്ക്കാണ്, 5.
## പുരസ്കാരങ്ങൾ

## തിരക്കഥ രചിച്ച ചലച്ചിത്രങ്ങൾ

## പുറത്തേക്കുള്ള കണ്ണികൾ
* 
## അവലംബം
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
താവോ തേ കിങ്

thumb|250px|right|ലാവോസി
**താവോ തേ കിങ്**ഒരു ചൈനീസ് മതഗ്രന്ഥമാണ്. താവോ മതത്തിന്റെ ഉപനിഷത്തായി ഇത് പരിഗണിക്കപ്പെടുന്നു. ലാവോത്സെ (ലാവോസി) ആണ് ഈ ഗ്രന്ഥത്തിന്റെ രചയിതാവ്. ഈ കൃതി രചിക്കാനിടയായ സാഹചര്യത്തെപ്പറ്റി ഒരു ഐതിഹ്യം നിലവിലുണ്ട്. മധ്യവയസ്സിൽ സൈനിക സേവനത്തിൽ നിന്നു വിരമിച്ച ലാവോത്സെ സന്ന്യാസം സ്വീകരിച്ച് ജ്ഞാനോപദേശം നൽകുവാൻ ആരംഭിച്ചു. ഒട്ടേറെ ശിഷ്യന്മാർ ഇദ്ദേഹത്തിനുണ്ടായി. ശിഷ്യഗണങ്ങളുടെ സംഭാഷണങ്ങളിൽ നിന്ന് ലാവോയുടെ മഹത്ത്വം ഗ്രഹിക്കാനിടയായ ചക്രവർത്തി ഇദ്ദേഹത്തിന്റെ അറിവുകൾ ഗ്രന്ഥരൂപത്തിലാക്കുവാൻ ആവശ്യപ്പെട്ടു. എന്നാൽ അതിഷ്ടപ്പെടാതെ ലാവോത്സെ രാജ്യം വിട്ടുപോകുന്നതിന് തീരുമാനിച്ചു. അതിർത്തി കടക്കാൻ ചെന്ന ഇദ്ദേഹത്തെ രാജസേവകർ ചുങ്കം നൽകാത്തതിനാൽ തടഞ്ഞു നിറുത്തി. തന്റെ പക്കൽ ചുങ്കം നൽകാൻ കാശില്ലെന്നും താൻ പുസ്തകം എഴുതണമെന്ന് നിർബന്ധിച്ചതിനാലാണ് രാജ്യം വിടുന്നതെന്നും അവരെ അറിയിച്ചു. ഗ്രന്ഥം നിർമ്മിക്കുവാനുള്ള അറിവുണ്ടെങ്കിൽ പുസത്കം എഴുതി നൽകിയാൽ മതിയാകുമെന്നും ചുങ്കത്തിന് പണം തരേണ്ടതില്ല എന്നും രാജസേവകൻ അറിയിച്ചു. അതനുസരിച്ച് രചിച്ച ഗ്രന്ഥമാണ് താവോ തേ കിങ് (താവോയുടെ പുസ്തകം) എന്ന് ജനങ്ങൾ വിശ്വസിച്ചുപോരുന്നു. ഗ്രന്ഥാരംഭത്തിൽ "സത്യം* വ്യഞ്ജിപ്പിക്കാൻ കഴിയാത്തതാണ്; വ്യഞ്ജിപ്പിക്കപ്പെടുന്നത് ഒന്നുംതന്നെ സത്യമല്ല - എന്നു വെളിപ്പെടുത്തുന്നു. ഗ്രന്ഥം രചിച്ചു നൽകിയ ശേഷം ഗ്രന്ഥകാരൻ എങ്ങോ അപ്രത്യക്ഷനായതായി വിശ്വസിക്കപ്പെടുന്നു.

== ഗ്രന്ഥത്തിലെ പരാമർശം ==

അനന്തമായ മഹാസമുദ്രത്തെ അതീവസമർഥമായി ഒരു പാത്രത്തിൽ ഉൾക്കൊള്ളിച്ചിരിക്കുന്നതുപോലെ 81 ബീജമന്ത്രങ്ങളിലൊതുക്കി താവോ തന്റെ തത്ത്വശാസ്ത്രം പ്രതിപാദിച്ചിരിക്കുന്നു. ജ്ഞാനസിദ്ധി നേടിയവരിൽ അതിശ്രേഷ്ഠനായി ഗണിക്കപ്പെടുന്ന ലാവോത്സെയുടെ ഈ കൃതിക്ക് അനുബന്ധമോ വ്യാഖ്യാനമോ ഇതുവരെ ഉണ്ടായിട്ടുള്ളതായി അറിവില്ല.

*താവോ*എന്ന പദത്തിന് *വഴി* എന്നാണ് അർഥം. സാധാരണ വഴി പോലെ കൃത്യമായ അതിർവരമ്പുകളോ ലക്ഷ്യമോ ഇല്ലാത്ത വഴിയാണിത്. ഓരോരുത്തർക്കും അവരവരുടെ വഴി; എത്തിച്ചേരുന്ന സ്ഥാനവും എത്തുന്ന ആളും തമ്മിൽ അകലമില്ല. ഒരിക്കലും മാറ്റം വരാത്ത സത്യമായി താദാത്മ്യം പ്രാപിക്കാനുള്ള ഈ മാർഗ്ഗത്തെയാണ് ലാവോത്സെ *താവോ'' എന്നു വിശേഷിപ്പിക്കുന്നത്.
മനുഷ്യന്റെ മാതൃക ഭൂമിയാണ്; ഭൂമിയുടെ മാതൃക സ്വർഗമാണ്; സ്വർഗത്തിന്റെ മാതൃക മാർഗ്ഗമാണ്; മാർഗ്ഗത്തിന്റെ മാതൃക നൈസർഗികവുമാണ്.ഇങ്ങനെ ശൃംഖലാബദ്ധമായി നീണ്ടു പോകുന്നു താവോ തേ കിങിലെ വിവരണങ്ങൾ.

ഇന്ദ്രിയഗോചരമായ പദാർഥങ്ങളെ സത്തയായും അല്ലാത്തവയെ അസത്തയായും വ്യവഹരിക്കുകയും സമാധാനം കാംക്ഷിക്കുകയും യുദ്ധത്തെ എതിർക്കുകയും പുരോഗമനപരമായ ലക്ഷ്യങ്ങളും ജനകീയ സ്വഭാവവും സ്വാഗതം ചെയ്യുകയുമാണ് ഈ കൃതിയിലൂടെ ഗ്രന്ഥകാരൻ ലക്ഷ്യമാക്കിയിരിക്കുന്നത്.

പ്രധാന ലോകഭാഷകളിലെല്ലാം ഈ ഗ്രന്ഥത്തിന് വിവർത്തനമുണ്ടായിട്ടുണ്ട്. 

## പുറത്തേക്കുള്ള കണ്ണികൾ
* http://academic.brooklyn.cuny.edu/core9/phalsall/texts/taote-v3.html
* http://www.sacred-texts.com/tao/taote.htm
* http://taoism.net/ttc/complete.htm 
* http://www.thebigview.com/tao-te-ching/
സമാധാന പ്രാർത്ഥന

വിശുദ്ധ ഫ്രാൻസിസിന്റെ  പ്രാർത്ഥന എന്നറിയപ്പെടുന്ന **സമാധാന പ്രാർത്ഥന** ഒരു ക്രിസ്തീയ പ്രാർത്ഥനയാണ്. പതിമൂന്നാം നൂറ്റാണ്ടിൽ ജീവിച്ചിരുന്ന വിശുദ്ധ അസ്സീസിയിലെ ഫ്രാൻസിസ് രചിച്ചതാണെന്ന് പറയപ്പെടുന്നുണ്ടെങ്കിലും ഇപ്പോഴുള്ള രൂപത്തിൽ ഈ പ്രാർത്ഥനയെ 1912-ന് മുമ്പുള്ള കാലത്തു നിന്ന് കണ്ടെത്താനായിട്ടില്ല. ഫ്രാൻസിൽ 1912-ൽ ഫ്രഞ്ച് ഭാഷയിൽ പ്രസിദ്ധീകരിച്ചിരുന്ന " ലാ ക്ലോഷറ്റ്" (ചെറിയ മണി) എന്ന ആത്മീയ മാഗസിനിലാണ് ഇത് ആദ്യമായി പ്രസിദ്ധീകൃതമായതെന്ന് ഡോ. ക്രിസ്റ്റിയൻ റെനോ 2001-ൽ തെളിയിച്ചിട്ടുണ്ട്. അമേരിക്കൻ ഐക്യനാടുകളിൽ 1949-ൽ കർദിനാൾ ഫ്രാൻസിസ് സ്പെൽമാൻ, സെനറ്റർ ആൽബർട്ട് ഡബ്ല്യൂ ഹാവ്ക്ക്സ് എന്നിവർ ദശലക്ഷക്കണക്കിന് കോപ്പികൾ വിതരണം ചെയ്തതു മുതൽ ഈ പ്രാർത്ഥന പ്രചാരത്തിലായി. 

ചട്ടം|വലത്ത്‌|വിശുദ്ധ ഫ്രാൻസിസ് അസ്സീസി  (പ്രതിമ),
മെട്രോപൊളിട്ടൻ ബേസിലിക്ക കത്തീഡ്രൽ ഓഫ് ദി ഇമ്മകുലേറ്റ് കൺസെപ്ഷൻ ആൻഡ് സാൻ ഫെലിപ്പ് ആൻഡ് സാന്റിയാഗോ.

### '''വിശുദ്ധ ഫ്രാൻസിസ് അസ്സീസിയുടെ സമാധാന പ്രാർത്ഥന'''
***(പ്രാർത്ഥനയുടെ വരികൾ)***

ദൈവമേ എന്നെ അങ്ങയുടെ സമാധാനത്തിന്റെ ഒരു ഉപകരണമാക്കണമേ,

വിദ്വേഷമുള്ളിടത്തു സ്നേഹവും ദ്രോഹമുള്ളിടത്തു ക്ഷമയും,

സന്ദേഹമുള്ളിടത്തു വിശ്വാസവും നിരാശയുള്ളിടത്തു പ്രത്യാശയും,

അന്ധകാരമുള്ളിടത്തു പ്രകാശവും സന്താപമുള്ളിടത്തു സന്തോഷവും ഞാൻ വിതയ്ക്കട്ടെ,

ഓ ദിവ്യനാഥാ,

ആശ്വസിപ്പിക്കപ്പെടുന്നതിനെക്കാൾ ആശ്വസിപ്പിക്കുന്നതിനും മനസ്സിലാക്കപ്പെടുന്നതിനെക്കാൾ മനസ്സിലാക്കുന്നതിനും,

സ്നേഹിക്കപ്പെടുന്നതിനെക്കാൾ സ്നേഹിക്കുന്നതിനും എനിക്ക് ഇടയാക്കണമേ.

എന്തെന്നാൽ കൊടുക്കുമ്പോഴാണ് ഞങ്ങൾക്ക് ലഭിക്കുന്നത്.

ക്ഷമിക്കുമ്പോഴാണ് ഞങ്ങളോട് ക്ഷമിക്കപ്പെടുന്നത്.

മരിക്കുമ്പോഴാണ് ഞങ്ങൾ നിത്യജീവിതത്തിലേക്ക് ജനിക്കുന്നത്.

-ആമേൻ

## ചരിത്രം
ഈ പ്രാർത്ഥന ആദ്യമായി പ്രസിദ്ധീകൃതമായത് 1912-ലാണ്. 1915-ൽ ആംഗ്ലോ ഫ്രഞ്ച് അസോസിയേഷന്റെ (സുവനീർ നോമാഡ്) പ്രസിഡന്റ് യൂറോപ്പിലെ എല്ലാ രാജവംശങ്ങളുടെയും മുൻഗാമിയായ "വില്യം ദി കോൺക്വറർ " എന്നയാളുടെ വില്പത്രത്തെ ആസ്പദമാക്കി ഉണ്ടാക്കിയത് എന്നവകാശപ്പെട്ടുകൊണ്ട് പോപ്പ് ബെനഡിക്റ്റ് പതിനഞ്ചാമന്  അയച്ചു കൊടുത്തു. 

പോപ്പ് ഇതിന്റെ ഇറ്റാലിയൻ പരിഭാഷ ല'ഓസ്സ് എർവറ്റോർ റോമാനോ എന്ന പ്രസിദ്ധീകരണത്തിന്റെ ഒന്നാം പേജിൽ 1916 ജനുവരി 20-ന് പ്രസിദ്ധീകരിപ്പിച്ചു. " സമാധാനത്തിനു വേണ്ടി സുവനീർ നൊമാഡിന്റെ പ്രാർത്ഥന " എന്ന തലക്കെട്ടായിരുന്നു ഈ പ്രാർത്ഥനയ്ക്ക് നൽകപ്പെട്ടത്. 1916 ജനുവരി 28-ന് ഫ്രഞ്ച് പത്രം " ല ക്രോയി " ഈ പ്രാർത്ഥന ഫ്രഞ്ച് ഭാഷയിലേയ്ക്ക് പുനർ തർജ്ജമ ചെയ്ത് പ്രസിദ്ധീകരിച്ചു. ഈ രണ്ട് പ്രസിദ്ധീകരണങ്ങളും കാരണം ഒന്നാം ലോക മഹായുദ്ധ സമയത്ത് ഈ പ്രാർത്ഥന പരക്കെ അറിയപ്പെട്ടു. .

ഇംഗ്ലീഷിലേയ്ക്ക് ആദ്യമായി തർജമ ചെയ്യപ്പെട്ടത് ജാനുവരി 1929-ലായിരുന്നു. ഫിലാഡൽഫിയയിലെ ക്വേക്കർ മാഗസിനിലാണ് ഇതാദ്യമായി പ്രസിദ്ധീകൃതമായത്. അസീസിയിലെ ഫ്രാൻസിസിന്റെ പ്രാർത്ഥനയായാണ് ഈ പ്രസിദ്ധീകരണം ഇതിനെ വിശേഷിപ്പിച്ചത്. അതിനുശേഷം ഇത് വിശുദ്ധ ഫ്രാൻസിസിന്റെ പ്രാർത്ഥനയായി അറിയപ്പെട്ടു.

## അവലംബം

## പുറത്തേയ്ക്കുള്ള കണ്ണികൾ
* Short story of the prayer
* Another popular version of 'St. Francis Peace Prayer' & the version as featured in the DVD / TV Show 'Madre Teresa'
* A Biography of St Francis of Assisi 
വർഗ്ഗം:ക്രിസ്ത്യൻ പ്രാർത്ഥനകൾ
മൻവേന്ദ്ര ഷാ

ഉത്തർപ്രദേശിലെ തെഹ്‌രി ഗാർവാളിലെ മുൻ രാജാവും 1947 ൽ തെഹ്‌രി ഇന്ത്യയോട് കൂട്ടിച്ചേർക്കപ്പെട്ടതിനു ശേഷം ദീർഘകാലം പാർലമെന്റ് അംഗവുമായിരുന്നു **മൻവേന്ദ്ര ഷാ സാഹിബ് ബഹാദൂർ.**(26 മേയ് 1926 - 5 ജനുവരി 2007). ബദരി - കേഥാർനാഥ് ക്ഷേത്രത്തിന്റ രക്ഷാധികാരിയായിരുന്നു. രണ്ട്, മൂന്ന്, നാല്, പത്ത്, പതിനൊന്ന്, പന്ത്രണ്ട്, പതിമൂന്ന് ലോക് സഭാകളിൽ അംഗമായിരുന്നു.

## ജീവിതരേഖ
ഹിമാലയൻ മലനിരകളിലെ പ്രതാപ് നഗർ പ്രവിശ്യയിൽ മഹാരാജ സർ നരേന്ദ്ര ഷായുടെ മകനായി ജനിച്ചു. ഗവൺമെന്റ് കോളേജിലും ലാഹോറിലെ ഇന്ത്യൻ സിവിൽ സർവ്വീസ് കോളേജിലും പഠിച്ചു.

രണ്ടാം ലോക മഹായുദ്ധ കാലത്ത് ബർമ്മ യുദ്ധ മുന്നണിയിൽ സേവനമനുഷ്ടിച്ചു. 4800 ചതുരശ്ര മൈൽ വിസ്തീർണ്ണമുള്ള രാജ്യം അച്ഛൻ രാജാവിന്റെ അനാരോഗ്യ കാലത്ത്  1946 മുതൽ 1949 വരെ രാജാവായിരുന്നു. സ്വാതാന്ത്ര്യാനന്തരം ഭാരതത്തോട് കൂടി ചേരാനുള്ള സന്നദ്ധത ആദ്യം പ്രകടിപ്പിച്ച് ഒപ്പു വച്ച നാട്ടു രാജാക്കൻമാരിലൊരാളായിരുന്നു മൻവേന്ദ്ര.
1957 മുതൽ കോൺഗ്രസ്സ് പാർട്ടിയെ പ്രതിനിധീകരിച്ച് ദീർഘ കാലം പാർലമെന്റേറിയനായി. 1980 - 83 കാലത്ത് ഐർലന്റിലെ അംബാസഡറായിരുന്നു. 1991 ൽ ബി.ജെ.പി സ്ഥാനാർത്ഥിയായി വിജയിച്ചു.
1962ൽ അവിഭക്ത ഉത്തർപ്രദേശിലെ തെഹ്‌രി മണ്ഡലത്തിൽ നിന്നും മൻവേന്ദ്ര ഷാ എതിരില്ലാതെ ലോക്‌സഭയിലേക്ക് തിരഞ്ഞെടുക്കപ്പെട്ടിരുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:മൂന്നാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:എതിരില്ലാതെ തെരഞ്ഞെടുക്കപ്പെട്ട ലോക്സഭാംഗങ്ങൾ
വർഗ്ഗം:1921-ൽ ജനിച്ചവർ
ജാഗ്രത

എസ്.എൻ. സ്വാമിയുടെ തിരക്കഥയിൽ കെ. മധു സംവിധാനം ചെയ്ത് 1989-ൽ പുറത്തിറങ്ങിയ മലയാള കുറ്റാന്വേഷണ ചലച്ചിത്രമാണ് ***ജാഗ്രത***. മമ്മൂട്ടി, മുകേഷ്, ജഗതി ശ്രീകുമാർ, പാർവ്വതി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.

കെ. മധു-എസ്.എൻ. സ്വാമി കൂട്ടുകെട്ടിന്റെ സി.ബി.ഐ. ചലച്ചിത്രപരമ്പരയിലെ രണ്ടാമത്തെ ചലച്ചിത്രമാണിത്. *[[ഒരു സി.ബി.ഐ. ഡയറിക്കുറിപ്പ്]]* (1988), *[[സേതുരാമയ്യർ സി.ബി.ഐ.]]* (2004), *[[നേരറിയാൻ സി.ബി.ഐ.]]* (2005), *[[ സിബിഐ 5: ദ ബ്രെയിൻ ]]* (2022) എന്നിവയാണ് ഈ സിനിമയും ഈ പരമ്പരയിലെ മറ്റ് ചലച്ചിത്രങ്ങൾ എല്ലാം തന്നെ ഇൻഡസ്ട്രിയിൽ ഡിസാസ്റ്റർ ആണ്.

## അഭിനേതാക്കൾ
* മമ്മൂട്ടി – സേതുരാമയ്യർ
* ജഗതി ശ്രീകുമാർ – വിക്രം
* മുകേഷ് – ചാക്കോ
* പാർവ്വതി – അശ്വതി
* ജനാർദ്ദനൻ – ഔസേപ്പച്ചൻ
* പ്രതാപചന്ദ്രൻ – നാരായണൻ
* സുകുമാരൻ – ദേവദാസ്
* ബാബു നമ്പൂതിരി – അഡ്വ. ജനാർദ്ദനൻ നായർ
* ബാബു ആന്റണി – ബാബു
* സി.ഐ. പോൾ – ഭാർഗ്ഗവൻ
* കൊല്ലം തുളസി
* കെ.പി.എ.സി. സണ്ണി
* ശ്രീജ
* ജഗന്നാഥ വർമ്മ
* ദേവൻ – വിശ്വം
* പറവൂർ ഭരതൻ – പ്രൊഡ്യൂസർ തോമസ്
* എം.എസ്. തൃപ്പൂണിത്തുറ – എഡിറ്റർ കുറുപ്പ്
* ഗണേഷ് കുമാർ
* ജോസ് കുര്യൻ – പ്രൊഡ്യൂസർ മോഹൻ
## ഗാനങ്ങൾ
ഈ സിനിമയിൽ ഗാനങ്ങൾ ഇല്ല

## പുറത്തേക്കുള്ള കണ്ണികൾ
* 
* ''ജാഗ്രത''  – മലയാളസംഗീതം.ഇൻഫോ

വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
അഡിനോസിൻ ട്രൈഫോസ്ഫേറ്റ്

ജീവശാസ്ത്രത്തിൽ പ്രകൃതിയും ജീവജാലങ്ങളും പരസ്പരം നടത്തുന്ന ഊർജ്ജക്കൈമാറ്റങ്ങളിലെ പ്രധാന നാണയമാണു് ATP എന്ന ചുരുക്കപ്പേരിലറിയപ്പെടുന്ന അഡിനോസിൻ ട്രൈഫോസ്ഫേറ്റ് എന്ന രാസസംയുക്തം.

സൂര്യനിൽ നിന്നും ലഭിയ്ക്കുന്ന ഊർജ്ജം, പ്രകാശസംശ്ലേഷണം എന്ന സങ്കീർണ്ണപ്രക്രിയയിലൂടെ സസ്യോൽപ്പന്നങ്ങളിലെ കാർബോഹൈഡ്രേറ്റുകളിലും മറ്റു കാർബണികസംയുക്തങ്ങളിലുമായി സസ്യങ്ങൾ സംഭരിച്ചുവെക്കുകയും തുടർന്നു് അതേ സസ്യോൽപ്പന്നങ്ങൾ ജന്തുലോകത്തിലെ നീണ്ട ആഹാരശൃംഖലകൾക്കു വഴിവെക്കുകയും ചെയ്യുന്നു. ഈ വലിയ ശൃംഖലയിൽ ബാക്കി വരുന്ന ജൈവാവശിഷ്ടങ്ങളിൽ ഒരു നല്ല പങ്കും കൂട്ടത്തിൽ കാർബൺ ഡയോക്സൈഡും ക്രമേണ സസ്യങ്ങളിലേക്കു തന്നെ തിരിച്ചെത്തുകയും ചെയ്യുന്നു. ഇത്തരം കൊടുക്കൽ വാങ്ങലുകൾക്കിടയിൽ ഈ രാസപദാർത്ഥങ്ങൾ പല തരത്തിലുമുള്ള മാറ്റങ്ങൾക്കും വിധേയമാകുന്നുണ്ടു്. അവയിൽ ഊർജ്ജവാഹികളായ സംയുക്തങ്ങളാണു് ATP, ADP, NADPH തുടങ്ങിയവ.
## അവലംബം

## പുറം കണ്ണികൾ

* ATP bound to proteins in the PDB
* ScienceAid: Energy ATP and Exercise
* PubChem entry for Adenosine Triphosphate
* KEGG entry for Adenosine Triphosphate
* ATP 3D model

വർഗ്ഗം:ജൈവരസതന്ത്രം
വർഗ്ഗം:ന്യൂറോ ട്രാൻസ്മിറ്ററുകൾ
ജൈവരസതന്ത്രത്തിലെ പ്രവൃത്തിപഥങ്ങൾ

ജീവൻ എന്ന പ്രതിഭാസം ഈ ഭൂമിയിൽ നിലനിൽക്കുന്നതു് കാർബണികരസതന്ത്രത്തിന്റേയും അതിനോടനുബന്ധിച്ചുള്ള ദ്രവ്യത്തിന്റേയും ഊർജ്ജത്തിന്റേയും രാസകീയവും ഭൗതികീയവുമായ അതിസങ്കീർണ്ണമായ പ്രതിപ്രവർത്തനങ്ങളുടേയും ക്രയവിക്രയങ്ങളിലൂടെയുമാണു്. പണ്ടു കാലത്തു് അമാനുഷികമായി കരുതിയിരുന്ന ഈ വലിയ പ്രഹേളികയുടെ പരസ്പരം കെട്ടുപിണഞ്ഞുകിടക്കുന്ന കുരുക്കുകളിൽ പലതും  കുറേശ്ശെക്കുറേശ്ശെയായി അഴിച്ചെടുക്കുവാൻ ആധുനികശാസ്ത്രഗവേഷണങ്ങൾക്കു കഴിഞ്ഞിട്ടുണ്ടു്. ഇത്തരം പരസ്പരപ്രവർത്തനങ്ങളുടെ അടിസ്ഥാനഘടങ്ങളെ താരതമ്യേന ലഘുവായ പ്രക്രിയകളായി വേർത്തിരിച്ചുകണ്ടെത്തുന്ന രീതിയാണു് (വിശ്ലേഷണം, അപഗ്രഥനം അഥവാ അനാലിസിസ്) ശാസ്ത്രലോകം ഇക്കാര്യത്തിൽ അവലംബിച്ചിട്ടുള്ളതു്. ഈ ഘട്ടനിബദ്ധമായ(stage-based or phased) പ്രക്രിയകളെ യഥാവസരം ചേർത്തുവെച്ച് കൂടുതൽ കൂടുതൽ വ്യക്തവും സമഗ്രവും (comprehensive)അപേക്ഷാനിരതവും (applied)ആയ ജീവശാസ്ത്രപ്രവർത്തനങ്ങളെ കണ്ടെത്തുന്ന ഗവേഷണരീതിയാണു് സംശ്ലേഷണം, ഉദ്ഗ്രഥനം അഥവാ സിന്തെസിസ്.

ഇത്തരം ഗവേഷണമാർഗ്ഗങ്ങളിൽ ഏറെ പ്രാധാന്യമുള്ള  ഒരു രീതിയാണു് ഓരോ സ്വതന്ത്രപ്രക്രിയയുടേയും വിശദമായ രസതന്ത്രം പഠിച്ചെടുത്ത് അതിനെ ഒരു പ്രവൃത്തിപഥമായി(pathway)മനസ്സിലാക്കുകയും സ്ഥാപിക്കുകയും ചെയ്യുക എന്നതു്. ഇത്തരത്തിലുള്ള പ്രവൃത്തിപഥങ്ങൾ ആവശ്യമുള്ളതുപോലെ ഒന്നിനൊന്നു ചേർത്തുവെച്ചാൽ ഒരു കോശത്തിന്റേയോ കലയുടേയോ അവയവത്തിന്റേയോ മൊത്തം ജീവിയുടെ തന്നെയോ പ്രവർത്തനധർമ്മങ്ങൾ യുക്തിബദ്ധമായി വിശദീകരിക്കാൻ കഴിയും. ആധുനിക ജീവശാസ്ത്രത്തിലേയും ആരോഗ്യ, ജനിതക മേഖലയിലേയും പ്രശസ്തമായ പല കണ്ടുപിടിത്തങ്ങളും യഥാർത്ഥത്തിൽ ഇത്തരം പ്രവൃത്തിപഥങ്ങളുടെ തിരിച്ചറിവുകളാണു്.

## പ്രധാനപ്പെട്ട ചില പ്രവൃത്തിപഥങ്ങൾ

#. പ്രകാശസംശ്ലേഷണം
#. മെറ്റാബോളിസം
#. ഗ്ലൈക്കോജെനെസിസ്
#. ഗ്ലൈക്കോളിസിസ്
#. ഗ്ലൈക്കോജെനോളിസിസ്
#. ഗ്ലൂക്കോനിയോജെനെസിസ്
#. ഫ്രൂക്ടോളിസിസ്
#. സിട്രിക് അമ്ല ചക്രം
#. കോറി സൈക്കിൾ
#. കാൽവിൻ സൈക്കിൾ
#. റിവേർസ് ക്രെബ്സ് സൈക്കിൾ
#. അലാനിൻ സൈക്കിൾ
#. ആൽ‌ഫാ- അമിനോ അഡിപേറ്റ് പാത്‌വേ
#. പ്യൂറിൻ അപചയം
#. പോളിയോൾ പാത്‌വേ
# വുഡ്-ൽഞുങ്ങ്ഡാൾ പാത്‌വേ

മുകളിൽ കാണിച്ചിരിക്കുന്നതു് ആഹാരവുമായി ബന്ധപ്പെട്ട ചില ഉദാഹരണങ്ങൾ മാത്രമാണു്. ശ്വസനം, രക്തചംക്രമണം, ലൈംഗികോത്തേജനവും മൈഥുനവും, ശരീരതാപനിയന്ത്രണം, സ്മൃതി, സുഷുപ്തി, സ്വപ്നം, അസുഖം ഭേദമാകൽ, അണുപ്രതിരോധനം തുടങ്ങി ജീവനുള്ള എല്ലാ വസ്തുക്കളുടേയും എല്ലാ ധർമ്മങ്ങളിലും തിരിച്ചറിയാനാവുന്ന ഒരു പ്രവൃത്തിപഥം കണ്ടെത്താൻ കഴിയും.

വർഗ്ഗം:ജൈവരസതന്ത്രം
ടോംബോയ് നോട്സ്

സി ഷാർപ്, ജി.ടി.കെ. എന്നിവയിൽ  തയ്യാറാക്കിയ കുറിപ്പുകൾ എഴുതാനായി ഉപയോഗിക്കുന്ന ഒരു സ്വതന്ത്ര സോഫ്റ്റ്‌വെയറാണ് **ടോം ബോയ് നോട്സ്**. യൂണിക്സിലും, ലിനക്സിലും, വിൻഡോസിലും, മാക് ഓപ്പറേറ്റിംഗ് സിസ്റ്റത്തിലും ഇത് ഉപയോഗിക്കാം. 

## സവിശേഷതകൾ
* ടെക്സ്റ്റ് ഹൈലൈറ്റിംഗ്.
* ജിടികെ സ്പെൽ ഉപയോഗിച്ചുള്ള സ്പെൽ ചെക്കർ.
* ഇമെയിലേക്കും, വെബിലേക്കും തനിയെ ലിങ്ക് നൽകുന്നു.
* അൺഡു, റിഡു
* ഫോണ്ട് സ്റ്റൈലുകൾ, വലിപ്പം വ്യത്യാസപ്പെടുത്തൽ
* ബുള്ളറ്റുകൾ
* എസ്എസ്എച്ച്, വെബ്ഡവ്, ഉബുണ്ടു വൺ, സ്നോവി എന്നിവ വഴി കയറ്റുമതി ചെയ്യാം.

## കൂട്ടിച്ചേർക്കലുകൾ
* ഗലാഗോ/പിഡ്ജിൻ സാന്നിദ്ധ്യം
* നോട്ട് ഓഫ് ദ ഡേ
* സ്ഥിരപ്പെടുത്തിയ ടെക്സ്റ്റ് വീതി
* എച്ച്ടിഎംഎൽ കയറ്റുമതി
* എവലൂഷൻ മെയിലിലേക്കുള്ള കണ്ണികൾ
* ലാടെക്ക്-മാത് പിന്തുണ
* പ്രിന്റെടുക്കൽ

## വിവിധ രൂപങ്ങൾ
* കോൺബോയ് - സിയിൽ എഴുതിയ മൈമോ ആപ്ലികേഷൻ.
* ഗ്നോട്ട് - സി++ൽ എഴുതിയ ഗ്നോം ആപ്ലികേഷൻ.
* ടോംഡ്രോയിഡ് - ആൻഡ്രോയ്ഡ് ആപ്ലികേഷൻ.

## അവലംബം

## പുറത്തേക്കുള്ള കണ്ണികൾ
* ഔദ്യോഗിക സൈറ്റ്

വർഗ്ഗം:സ്വതന്ത്ര സോഫ്റ്റ്‌വെയർ
വർഗ്ഗം:ടെക്സ്റ്റ് എഡിറ്ററുകൾ
ലൂയി പിരാന്തല്ലോ

ലോക പ്രശസ്തനായ ഇറ്റാലിയൻ സാഹിത്യകാരനാണ് ലൂയി പിരാന്തല്ലോ. നിരവധി നാടകങ്ങളും ചെറുകഥകളും നോവലുകളും. രചിച്ചു. 1934ൽ സാഹിത്യത്തിനുള്ള നൊബേൽ സമ്മാനം ലഭിച്ചു.
## ജീവിതരേഖ
1867 ജൂൺ 28ന് ഇറ്റലിയിലെ സിസിലിയിൽ ജനനം. എഴുത്തുകാരനെത്തേടി ആറു കഥാപാത്രങ്ങൾ (Six Charactors in Search of an Author) ഉൾപ്പെടെ സാഹിത്യ ലോകത്തു അത്ഭുതം സൃഷ്ടിച്ച നിരവധി കൃതികൾ. 1934ൽ സാഹിത്യത്തിനുള്ള നൊബേൽ സമ്മാനം. 1936 ഡിസംബർ പത്തിന് റോമിൽ വച്ച് അന്ത്യം. 
## കൃതികൾ
*എഴുത്തുകാരനെത്തേടി ആറു കഥാപാത്രങ്ങൾ
*ബഹിഷ്കൃതയായ സ്ത്രീ(The Excluded woman
*ഊഴം(The turn)
*ഒരു വീർപ്പ് പ്രാണവായു(A breath of air)

## പുരസ്കാരങ്ങൾ
*1934ൽ സാഹിത്യത്തിനുള്ള നൊബേൽ സമ്മാനം

## അവലംബം


## അധിക വായനക്ക്
* Baccolo, L. *Pirandello*. Milan: Bocca. 1949 (second edition).
* Di Pietro, *L. Pirandello*. Milano: Vita e Pensiero. 1950. (second edition)
* Ferrante, R. *Luigi Pirandello*. Firenze: Parenti. 1958.
* Gardair, *Pirandello e il Suo Doppio*. Rome: Abete. 1977.
* Janner, A. *Luigi Pirandello*. Firenze, La Nuova Italia. 1948.
* Monti, M. *Pirandello*, Palermo:Palumbo. 1974.
* Moravia. A. "Pirandello" in *Fiera Leteraria*.Rome. December 12, 1946.
* Pancrazi, P. "L'altro Pirandello" In *Scrittori Italiani del Novecento*. Bari:Laterza. 1939.
* Pasini. F. *Pirandello nell'arte e nella vita*. Padova. 1937.
* Podestà. G. "Kafka e Pirandello", Humanitas, XI, 1956, pp.&nbsp;230–44
* Sarah Zappulla Muscarà, Enzo Zappulla, *Pirandello e il teatro siciliano*, Giuseppe Maimone Editore, Catania 1986.
* Mirella Maugeri Salerno, Pirandello e dintorni, Giuseppe Maimone Editore, Catania, 1987
* Sarah Zappulla Muscarà (a cura di), *Narratori siciliani del secondo dopoguerra*, Giuseppe Maimone Editore, Catania 1990
* Elio Providenti (a cura di), *Archeologie pirandelliane*, Giuseppe Maimone Editore, Catania, 1990
* Carlo Schirru, Per un’analisi interlinguistica d’epoca: Grazia Deledda e contemporanei, Rivista Italiana di Linguistica e di Dialettologia, Fabrizio Serra editore, Pisa-Roma, Anno XI, 2009, pp.&nbsp;9–32
* Virdia. F. *Pirandello*. Milan:Mursia. 1975.
* Fabrizio Tinaglia.*Leonardo Da Vinci, Luigi Pirandello e i filosofi della storia. Ricerche inedite e storia della filosofia*. Milano.Lampi di Stampa.2008
## പുറം കണ്ണികൾ
*പരാജയപ്പെട്ട മനസ്സിൻറെ പ്രണയ ലേഖനങ്ങൾ - വൈക്കം മുരളിhttp://www.metrovaartha.com/2011/07/02194442/vaikom-murali.html
* 
* The complete works of Pirandello in Italian and English section
* Presentation for Nobel Prize
* his bold and ingenious revival of dramatic and scenic art 
* ''Listen to some Pirandello's work in Italian'' on audio MP3 – free download
* Pirandello's Girgenti. Places in Agrigento associated with his literary works 
* Panoramic virtual tour of Piazza Luigi Pirandello in Agrigento 
* The Light from the House Opposite (The Panton Audio Library) 

വർഗ്ഗം:ഇറ്റാലിയൻ എഴുത്തുകാർ
വർഗ്ഗം:1867-ൽ ജനിച്ചവർ
വർഗ്ഗം:1936-ൽ മരിച്ചവർ
വർഗ്ഗം:ജൂൺ 28-ന് ജനിച്ചവർ
വർഗ്ഗം:ഡിസംബർ 10-ന് മരിച്ചവർ
സംസ്ഥാനപാത 76 (കേരളം)

കേരളത്തിലെ ഒരു സംസ്ഥാനപാതയാണ് **SH 76 (സംസ്ഥാനപാത 76)**. തൃശ്ശൂർ ജില്ലയിലെ കുറുവഞ്ചേരിയിൽ നിന്നും ആരംഭിക്കുന്ന ഈ പാത കേച്ചേരിയിലാണ് അവസാനിക്കുന്നത്. 12.858 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
**'വേലൂർ,തലക്കോട്ടുക്കര, മുണ്ടത്തിക്കോട്, കുറാഞ്ചേരി,കേച്ചേരി,****'

## അവലംബം
ദേശാഭിമാനി സ്റ്റഡി സർക്കിൾ

കേരള സാഹിത്യ - സാസ്കാരിക ചരിത്രത്തിലെ സുപ്രധാനമായ ഒന്നാണ് ദേശാഭിമാനി സ്റ്റഡിസർക്കിളിന്റെ രൂപീകരണം. മാർക്സിയൻ കാഴ്ചപ്പാടോടെയുള്ള സാഹിത്യ - സാംസ്കാരിക പ്രവർത്തനം  പ്രോത്സാഹിപ്പ്ക്കപ്പെടണം എന്ന ലക്ഷ്യത്തോടെ കമ്മ്യൂണിസ്റ്റ് പാർട്ടി നേതാക്കളും സാംസ്കാരിക പ്രവർത്തകരും ചേർന്ന് രൂപീകരിച്ച ദേശാഭിമാനി സ്റ്റഡിസർക്കിൾ ഇന്നത്തെ പുരോഗമന കലാസാഹിത്യ സംഘത്തിന്റെ മുൻഗാമിയാണ്.

## ചരിത്രം
ദേശാഭിമാനി പത്രത്തിന്റെ സംരംഭമായി സാഹിത്യ - സാംസ്കാരിക ചർച്ചകൾക്ക് മുൻതൂക്കം നൽകി പ്രസിദ്ധീകരിച്ചിരുന്ന ദേശാഭിമാനി വാരികയുടെ നേതൃത്വത്തിൽ സംഘടിപ്പിക്കപ്പെട്ട പ്രസ്ഥാനം എന്ന നിലയിലാണ് ഇതിന് ദേശാഭിമാനി സ്റ്റഡി സർക്കിൾ എന്ന പേരു വന്നത്. 1971 മെയ് 27, 28 തീയതികളിൽ ഏലങ്കുളത്ത് ഇ.എം.എസിന്റെ വീട്ടിൽ നടന്ന ആലോചനായോഗത്തിലാണ് ഈ സംഘടന രൂപം കൊണ്ടത്. ഇ എം എസ്, നായനാർ , ചാത്തുണ്ണി മാസ്റ്റർ, എം.എസ്. ദേവദാസ്, ചെറുകാട്, തായാട്ട് ശങ്കരൻ, പി. ഗോവിന്ദപ്പിള്ള, എരുമേലി പരമേശ്വരൻ പിള്ള, ഹരിഹരൻ പൂഞ്ഞാർ, ജി ഫിലിപ്സ്, എം കുട്ടികൃഷ്ണൻ , ടി കെ നാരായണൻ , കെ പി ജി, പൊൻകുന്നം ദാമോദരൻ , എം ആർ സി, കെ പി ശശിധരൻ , ഏഴാച്ചേരി രാമചന്ദ്രൻ, ശ്രീരേഖ, ഇയ്യങ്കോട് ശ്രീധരൻ, പാലക്കീഴ്, പി നന്ദകുമാർ , വി പി വാസുദേവൻ , കെ പി മോഹനൻ തുടങ്ങിയവ്‍ ഈ യോഗത്തിൽ പങ്കെടുത്തു.

## അവലംബം


വർഗ്ഗം:കേരളത്തിലെ സംഘടനകൾ
വർഗ്ഗം:കേരളത്തിലെ സാഹിത്യ - സാംസ്കാരിക സംഘടനകൾ
തിരൂരങ്ങാടി താലൂക്ക്

കേരളത്തിൽ മലപ്പുറം ജില്ലയിലെ ഒരു താലൂക്കാണ് **തിരൂരങ്ങാടി താലൂക്ക്**.16 വില്ലേജുകൾ ഉൾപ്പെട്ടതാണ് തിരൂരങ്ങാടി താലൂക്ക്.

## തിരൂരങ്ങാടി താലൂക്കിൽ ഉൾപ്പെടുന്ന വില്ലേജുകൾ

#പരപ്പനങ്ങാടി   8547615602
#തിരൂരങ്ങാടി    8547615603
#വള്ളിക്കുന്ന്     8547615604
#അരിയല്ലൂർ      8547615605
#തേഞ്ഞിപ്പലം   8547615606
#മുന്നിയൂർ          8547615607
#നെടുവ               8547615610
#ഊരകം              8547615611
#തെന്നല              8547615612
#വേങ്ങര              8547615613
#ഒതുക്കുങ്ങൽ   8547615614
#കണ്ണമംഗലം      8547615615
#അബ്ദു റഹ്മാൻ നഗർ   8547615616
#പറപ്പൂർ                8547615617
#പെരുവള്ളൂർ      8547615618
#നന്നംംംംബ്ര       8547615619         
ഫോണ്്‍  നംബറുകൾ ശേേേഖരിക്കാൻ സഹായിച്ചത് വിവരാവകാശ അബ്ദു റഹീം  പുത്തരിക്കൽ

തിരുത്തിയത്  ഇസ്ഹാഖ് നംബൻ കുന്നത്

വർഗ്ഗം:മലപ്പുറം ജില്ലയിലെ താലൂക്കുകൾ
തിരൂർ താലൂക്ക്

കേരളത്തിൽ മലപ്പുറം ജില്ലയിലെ ഒരു താലൂക്കാണ് **തിരൂർ താലൂക്ക്**.30 വില്ലേജുകൾ ഉൾപ്പെട്ടതാണ് തിരൂർ താലൂക്ക്.
### വില്ലേജുകൾ
#തിരൂർ
#തലക്കാട്
#തൃപ്രങ്ങോട്ട്
#മംഗലം
#വെട്ടം
#പുറത്തൂർ
#തിരുനാവായ
#അനന്താവൂർ
#തൃക്കണ്ടിയൂർ
#താനാളൂർ
#താനൂർ
#ഒഴൂർ
#പൊൻമുണ്ടം
#ചെറിയമുണ്ടം
#വളവന്നൂർ
#കല്പകഞ്ചേരി
#പെരുമണ്ണ
#നിറമരിതൂർ
#പരിയാപുരം
#കോട്ടക്കൽ
#പൊൻമള
#ആതവനാട്
#വളാഞ്ചേരി
#എടയൂർ
#ഇരുമ്പിളിയം
#മേൽമുറി
#കുറുമ്പത്തൂർ
#മാറാക്കര
#കുറ്റിപ്പുറം
#നടുവട്ടം

വർഗ്ഗം:മലപ്പുറം ജില്ലയിലെ താലൂക്കുകൾ
വണ്ടമറ്റം

ഇടുക്കി ജില്ലയിലെ കോടിക്കുളം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **വണ്ടമറ്റം**. കരിമണ്ണൂർ, ഉടുമ്പന്നൂർ, വണ്ണപ്പുറം എന്നീ ഗ്രാമങ്ങൾ വണ്ടമറ്റത്തിന്റെ സമീപപ്രദേശങ്ങളാണ്. 

## ആരാധനാലയങ്ങൾ
* എലിമ്പിലാക്കാട്ട് ദേവീക്ഷേത്രം
* സെന്റ്‌ ജോർജ്  ചർച്ച് 
## പൊതു സ്ഥാപനങ്ങൾ
* വണ്ടമറ്റം കേരള പബ്ലിക് ലൈബ്രറി
* വണ്ടമറ്റം അക്വാട്ടിക് സെന്റർ
* ഗവൺമെൻറ്റ് യു.പി സ്കൂൾ

## അവലംബം

## പുറത്തേക്കുള്ള കണ്ണികൾ
നാരങ്കോടം പട്ടയം

പ്രാചീന പാണ്ഡ്യദേശത്തിന്റെ ചരിത്രത്തിലേക്കു വെളിച്ചം വീശുന്ന പ്രധാനപ്പെട്ട ചരിത്രരേഖകളിൽ ഒന്നാണു് **നാരങ്കോടം പട്ടയം**. കൊല്ലവർഷം 211ൽ (ക്രി.വ. 1036) ആണു് നാരങ്കോടം പട്ടയം എഴുതപ്പെട്ടതു്. പാണ്ഡ്യചക്രവർത്തിയായ ചെൽവരശർ ചെങ്കോതിരരാണ് ഈ പട്ടയം നൽകിയത്. നാരങ്കോടം ശിവക്ഷേത്രത്തിന് നാട്ടാമൈപ്പട്ടവും ശിരവരശും ചെമ്പുളാകവും ശിറപ്പുത്തങ്കവും നൽകിക്കൊണ്ടുള്ള തിട്ടൂരമാണിത്. പുരാവസ്തുഗവേഷകനായ ഐരാവതം മഹാദേവൻ ഈ പട്ടയത്തിലെ എഴുത്ത് വായിച്ച് വ്യാഖ്യാനിച്ചതിൻ പ്രകാരം എഴുന്നൂറ്റുക്കുടി ഊരാരെയും ഐങ്കുറവരെയും നാരങ്കോട്ടൂർ അയ്യനാർകുലത്തിന് കാവലരായി കൽപ്പിക്കപ്പെട്ടിരിക്കുന്നു.

## പ്രസക്തിയും പ്രാധാന്യവും
വട്ടെഴുത്തു ലിപിയിൽ എഴുതപ്പെട്ടിരിക്കുന്ന ഈ പട്ടയരേഖയ്ക്ക് ചരിത്ര ഗവേഷണത്തിൽ പ്രത്യേക സ്ഥാനമാണുള്ളത്. പാണ്ഡ്യന്മാരുടെ അധികാരസീമ ഇന്നത്തെ പത്തനംതിട്ട - പുനലൂർ പ്രദേശത്തേയ്ക്ക് വ്യാപിച്ചിരുന്നുവെന്ന് ഈ പട്ടയം തെളിയിക്കുന്നു. പാണ്ഡ്യസാമ്രാജ്യത്തിൽ ശൈവസന്യാസിമാരായ നായനാർമാർക്ക് നൽകപ്പെട്ടിരുന്ന പ്രമുഖമായ സ്ഥാനത്തെക്കുറിച്ചും പ്രാചീനകാലത്ത് കുറവർ ഒരു പ്രബലവിഭാഗമായിരുന്നതിനെക്കുറിച്ചും ഈ പട്ടയം തെളിവുനൽകുന്നു. ക്രി. വ. 11-ആം നൂറ്റാണ്ടിൽ തെക്കൻ വേണാട്ടിൽ നിലനിന്നിരുന്ന സാമൂഹ്യവ്യവസ്ഥയിലേയ്ക്കും ഈ പട്ടയം വെളിച്ചം വീശുന്നുണ്ട്.

## ഇവകൂടി കാണുക
* തരിസാപ്പള്ളി ശാസനങ്ങൾ
* മതിലകം രേഖകൾ
* വാഴപ്പള്ളി ശാസനം
* മാമ്പള്ളി പട്ടയം

## അവലംബം

വർഗ്ഗം:ശാസനങ്ങളും ശിലാലിഖിതങ്ങളും
വർഗ്ഗം:തിരുവിതാംകൂറിന്റെ ചരിത്രം
സംസ്ഥാനപാത 74 (കേരളം)

കേരളത്തിലെ ഒരു സംസ്ഥാനപാതയാണ് **SH 74 (സംസ്ഥാനപാത 74)**. തൃശൂർ ജില്ലയിലെ വടക്കാഞ്ചേരിക്കടുത്ത് വാഴക്കോട്ടു നിന്നും ആരംഭിക്കുന്ന ഈ പാത, ചേലക്കര, പഴയന്നൂർ എന്നീ ചെറുപട്ടണങ്ങൾ താണ്ടി പാലക്കാട് ജില്ലയിലെ ആലത്തൂരിലാണ് അവസാനിക്കുന്നത്. 33.69 കിലോമീറ്റർ നീളമുണ്ട്. 

## കടന്നുപോകുന്ന സ്ഥലങ്ങൾ
## അവലംബം
സംസ്ഥാനപാത 73 (കേരളം)

കേരളത്തിലെ ഒരു സംസ്ഥാനപാതയാണ് **SH 73 (സംസ്ഥാനപാത 73)**. മലപ്പുറം ജില്ലയിലെ വളാഞ്ചേരിയിൽ നിന്നും ആരംഭിക്കുന്ന ഈ പാത നിലമ്പൂരിലാണ് അവസാനിക്കുന്നത്. 51.41 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
വളാഞ്ചേരി 
വേങ്ങാട് 
കൊളത്തൂർ 
അങ്ങാടിപ്പുറം 
പെരിന്തൽമണ്ണ 
പാണ്ടിക്കാട് 
വണ്ടൂർ 
നിലമ്പൂർ

## അവലംബം
സംസ്ഥാനപാത 77 (കേരളം)

കേരളത്തിലെ ഒരു സംസ്ഥാനപാതയാണ് **SH 77 (സംസ്ഥാനപാത 77)**. തൃശ്ശൂരിൽ നിന്നും ലക്കിടി റോഡിലൂടെ ആരംഭിച്ച് പാലക്കാട് ജില്ലയിലേക്ക് പാത തുടരുന്നു. 11.857 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
## അവലംബം

വർഗ്ഗം:കേരളത്തിലെ പാതകൾ
തെർമിസ്റ്റർ

താപനിലയ്ക്കനുസൃതമായി വൈദ്യുത പ്രതിരോധത്തിന്റെ മൂല്യത്തിന് വ്യതിയാനം വരുന്ന തരത്തിൽ തയ്യാറാക്കപ്പെട്ട ഇലക്ട്രോണിക് ഉപകരണമാണ് **തെർമിസ്റ്റർ**. തകിട്, ദണ്ഡ്, വാഷർ തുടങ്ങിയ വ്യത്യസ്ത രൂപങ്ങളിൽ നിർമ്മിക്കാം. ലോഹ (ഉദാ. കോബാൾട്ട്) ഓക്സൈഡുകളുടെ മിശ്രിതം ഉപയോഗിച്ചാണ് തെർമിസ്റ്റർ പരിപഥം തയ്യാറാക്കുന്നത്.

തെർമിസ്റ്ററിന്റെ പ്രതിരോധത്തിൽ വരുത്തേണ്ട മാറ്റത്തെ ആശ്രയിച്ചാണ് ഓക്സൈഡ് മിശ്രിതത്തിന്റെ ചേരുവ നിർണയിക്കുന്നത്. പരിപഥത്തിലൂടെ കടന്നുപോകുന്ന വൈദ്യുതി സൃഷ്ടിക്കുന്ന താപനം, പരിസരോഷ്മാവിലെ വർധന എന്നിവയ്ക്കനുസരിച്ച് തെർമിസ്റ്ററിന്റെ താപനിലയും അതിനനുസരിച്ച് അതിന്റെ വൈദ്യുതപ്രതിരോധവും വ്യത്യാസപ്പെടുന്നു. (തെർമിസ്റ്ററല്ലാത്ത സാധാരണ പ്രതിരോധകങ്ങളിൽ (Resistor) അവയുടെ പ്രതിരോധം, താപനിലയ്ക്കനുസരിച്ച് മാറാതെ, കഴിയുന്നത്ര സ്ഥിരമാക്കി നിർമ്മിക്കാനാണു് നിർമ്മാതാക്കൾ ശ്രദ്ധിക്കുക.)

താപവർധനയ്ക്ക് നേരനുപാതത്തിലോ വിപരീതാനുപാതത്തിലോ തെർമിസ്റ്ററിന്റെ പ്രതിരോധം വ്യത്യാസപ്പെടുന്നു. താപനില കൂടും തോറും പ്രതിരോധവും കൂടുന്ന തരം തെർമിസ്റ്ററിനെ ധനതാപാങ്ക തെർമിസ്റ്റർ (positive temperature coefficient (PTC) thermistor അഥവാ PTC Thermistor)(പോസിസ്റ്റർ) എന്നും വിപരീതാനുപാതത്തിൽ(അതായത് താപനില കൂടും തോറും പ്രതിരോധം കുറഞ്ഞുവരുന്ന തരത്തിനെ) ഋണതാപാങ്ക തെർമിസ്റ്റർ (Negative temparature Coefficient അഥവാ NTC Thermistor) എന്നും പറയുന്നു. സാധാരണ നാം ഉപയോഗിക്കുന്ന ഉപകരണങ്ങളിൽ വ്യാപകമായി ഉപയോഗത്തിലുള്ളതു് ഋണതാപാങ്ക തെർമിസ്റ്ററുകളാണു്.

തെർമിസ്റ്ററുകൾ ഏറ്റവും പ്രാധാന്യത്തോടെ ഉപയോഗിക്കുന്നതു് കൃത്യമായ താപനില പുലർത്തേണ്ട താപപ്രധാനമായ ഉപകരണങ്ങളിലാണു്. വളരെ വിശാലമായ ഒരു പരിധിക്കുള്ളിൽ (സാധാരണ -50℃ മുതൽ 300℃ വരെ) രേഖീയമായി (സ്ഥിരാനുപാതികമായി) പ്രവർത്തിക്കാൻ ഇവയ്ക്കു കഴിയും. (താപനില ഉയർന്നതായാലും താഴ്ന്നതായാലും, ഓരോ ഡിഗ്രി മാറുമ്പോഴും പ്രതിരോധം അതേ അനുപാതത്തിൽ തന്നെ മാറിക്കൊണ്ടിരിക്കുന്നതിനെയാണു് ഇവിടെ സ്ഥിരാനുപാതികം എന്നതുകൊണ്ടുദ്ദേശിക്കുന്നതു്.)

കൃത്യമായി താപനില അളന്നെടുക്കുക എന്നതു കൂടാതെ, വാതക പ്രവാഹ നിരക്ക്, കാറ്റിന്റെ, ദ്രാവക പ്രതലത്തിന്റെ ഉയരം, റേഡിയോ ആവൃത്തിയിലുള്ള വൈദ്യുത തുടങ്ങിയവ തിട്ടപ്പെടുത്തൽ; പവർ സപ്ലൈ പോലുള്ള വൈദ്യുതസർക്യൂട്ടുകളിൽ ഓൺ ചെയ്യുന്ന സമയത്തെ അമിതമായ വൈദ്യുതപ്രാവാഹത്തെ തടയൽ, വൈദ്യുത റിലേ, വൈദ്യുത മോട്ടോർ തുടങ്ങിയ ഉപകരണങ്ങളുടെ പ്രവർത്തനത്തിന് സമയ മാന്ദ്യം സൃഷ്ടിക്കൽ; വൈദ്യുത പരിപഥത്തിൽ ക്രമാനുഗതമായി ഊർജ്ജോപഭോഗം ഏറുന്നത് തടയൽ എന്നിവയ്ക്കാണ് തെർമിസ്റ്ററുകൾ പ്രധാനമായും പ്രയോജനപ്പെടുന്നത്.

## അവലംബം

## പുറത്തേക്കുള്ള കണ്ണികൾ
*http://www.facstaff.bucknell.edu/mastascu/elessonshtml/Sensors/TempR.html 
*http://www.princeton.edu/~cavalab/tutorials/public/Thermocouples.pdf

വർഗ്ഗം:ഇലക്ട്രോണിക്സ്
പോസ്റ്റോണിയ ഗുഹകൾ

സ്ലൊവേനിയയിലെ 24 കിമീ നീളത്തിലുള്ള ഗുഹയാണ് **പോസ്റ്റോനിയ ഗുഹകൾ**. സ്ലൊവേനിയയിലെ ഒരു പ്രധാന ആകർഷണമാണ് പോസ്റ്റോണിയ ഗുഹ. ഏകദേശം 30,00,000 വർഷങ്ങൾക്ക് മുൻപ് പ്യുക്കാ നദിയാണ് ഈ ഗുഹയെ സൃഷ്ടിച്ചത്.

## അവലംബം

വർഗ്ഗം:സ്ലൊവീന്യയിലെ ഗുഹകൾ
സംസ്ഥാനപാത 70 (കേരളം)

കേരളത്തിലെ ഒരു സംസ്ഥാനപാതയാണ് **SH 70 (സംസ്ഥാനപാത 70)**. മലപ്പുറം ജില്ലയിലെ പുന്നക്കാടു നിന്നും ആരംഭിക്കുന്ന ഈ പാത മേലാറ്റൂരിലാണ് അവസാനിക്കുന്നത്. 9.82 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
## അവലംബം

വർഗ്ഗം:കേരളത്തിലെ സംസ്ഥാനപാതകൾ
അവായവദഹനം

വ്യാവസായികമോ ഗാർഹികമോ ആയ ജൈവമാലിന്യങ്ങൾ ഓക്സിജന്റെ അസാന്നിദ്ധ്യത്തിൽ സൂക്ഷ്മജീവികളെക്കൊണ്ടു് വിഘടിപ്പിച്ച് പരിസരശുദ്ധി കൈവരുത്തുകയും അതോടൊപ്പം ഊർജ്ജം ഉല്പാദിപ്പിക്കുകയും ചെയ്യുന്ന ഒരു സുസ്ഥിര സങ്കേതമാണു് അവായവദഹനം. പരിസരമലിനീകരണം, ഊർജ്ജക്ഷാമം തുടങ്ങിയ പുത്തൻ സാമൂഹ്യപ്രശ്നങ്ങൾ പരിഹരിക്കാനുള്ള ആശാവഹവും പ്രായോഗികവുമായ മാർഗ്ഗങ്ങളിൽ ഒന്നായി അവായവദഹനസംവിധാനങ്ങളെ കണക്കാക്കുന്നു.

എളുപ്പം വെള്ളത്തിൽ ലയിച്ചുചേരാത്ത അന്നജം, കൊഴുപ്പ് തുടങ്ങിയ ജൈവപോളിമറുകൾ വിഘടിപ്പിച്ച് പഞ്ചസാരകളും അമിനോ ആസിഡുകളുമായും അതിനുശേഷം അവയെ കാർബൺ ഡയോക്സൈഡ്, ഹൈഡ്രജൻ, അമോണിയ, ഓർഗാനിക് അമ്ലങ്ങൾ എന്നിവയായും തുടർന്നു് ഈ അമ്ലങ്ങളെ വീണ്ടും അസെറ്റിക് അമ്ലം, കൂടുതൽ കാർബൺ ഡയോക്സൈഡ്, ഹൈഡ്രജൻ, അമോണിയ എന്നിവയായും മാറ്റുന്നു. അന്തിമഘട്ടത്തിൽ ഇവ ഉപയോഗിച്ച് മീഥെയ്ൻ വാതകവും അവശിഷ്ടമായി കാർബൺ ഡയോക്സൈഡും ഉല്പാദിപ്പിക്കപ്പെടുന്നു. ഈ മീഥെയ്ൻ വാതകമാണു് ബയോഗ്യാസ് അഥവാ പാചകവാതകം എന്ന പേരിൽ ഊർജ്ജസ്രോതസ്സായി ഉപയോഗിക്കാൻ കഴിയുന്നതു്.

## പ്രവർത്തനതത്വവും പ്രവർത്തനചക്രവും

കുതിർക്കൽ (Hydrolysis), അമ്ലീകരണം (Acidogenesis), വിന്നാഗിരിയാക്കൽ (Acetogenesis), മീതെയ്ൻ പരിവർത്തനം (Methanogenesis) എന്നിങ്ങനെ നാലുഘട്ടങ്ങളായി അവായവദഹനത്തെ തിരിക്കാം. ഓരോ ഘട്ടത്തിലും അതിനു യോജിച്ച ബാക്റ്റീരിയകളെ അല്ലെങ്കിൽ മറ്റു തരം സൂക്ഷ്മജീവികളെ ഉപയോഗിച്ച്, കൃത്രിമമായ പദാർത്ഥങ്ങളുടേയോ ഉപകരണങ്ങളുടേയോ സഹായമില്ലാതെയാണു് ഈ സംവിധാനം മുന്നേറുന്നതു്.

 

## അവായവശ്വസനം
ഓക്സിജൻ അല്ലാത്ത ഒരു വാതകം ഉപയോഗിച്ച് ശ്വസിക്കുന്ന പ്രക്രിയയ്ക്കാണു് അവായവശ്വസനം എന്നു പറയുന്നതു്. ഇതു് സൾഫേറ്റ്, നൈട്രേറ്റ് അയോണുകളോ സൾഫർ തന്നെയോ ആകാം. ഓക്സിജനിൽ നിന്നു ലഭിയ്ക്കുന്നതിലും കുറവു് ഊർജ്ജമേ ഇത്തരം വാതകങ്ങൾ ഉപയോഗിച്ചു സ്വസനം നടത്തുമ്പോൾ ലഭിയ്ക്കുന്നുള്ളൂ. അതുകൊണ്ട് അവായവശ്വസനത്തിനു് ഊർജ്ജക്ഷമത താരതമ്യേന കുറവായിരിക്കും.

വിവിധജീവിവർഗ്ഗങ്ങളിൽ ശ്വസനം എന്ന പ്രക്രിയയ്ക്കു് ഉപയോഗിക്കുന്ന വാതകങ്ങൾ വ്യത്യസ്തങ്ങളാകാം. യൂകാരിയോട്ടുകൾ എന്നറിയപ്പെടുന്ന, നാം സാധാരണ കണ്ടുപരിചയിച്ചിട്ടുള്ള  ജന്തുലോകത്തിലെ അംഗങ്ങളാണു് ശ്വസനത്തിനു് ഓക്സിജൻ ഉപയോഗിക്കുന്നതു്. (ഇതിനെ വായവശ്വസനം (Aerobic respiration) എന്നു വിളിക്കുന്നു.) എന്നാൽ പ്രൊകാരിയോട്ടുകൾ എന്നറിയപ്പെടുന്ന ജീവികൾ ഓക്സിജൻ ലഭ്യമല്ലാത്ത അന്തരീക്ഷത്തിലും പരിസ്ഥിതിയിലുമാണു് ജീവിക്കുന്നതു്. ശ്വസനം എന്ന അവശ്യക്രിയയ്ക്കു് അവ ഉപയോഗിക്കുന്നതു് അവിടെ ലഭ്യമായ സൾഫർ തുടങ്ങിയ മറ്റു വാതകങ്ങൾ ആയിരിക്കും. 

വർഗ്ഗം:ഊർജ്ജസംരക്ഷണം
വർഗ്ഗം:ജൈവ ഇന്ധനങ്ങൾ
വർഗ്ഗം:ജൈവരസതന്ത്രം
ഡബിൾ ബേസ്

ഏറ്റവും വലുതും താഴ്ന്ന ശ്രുതിയിലുള്ളതുമായ ഒരു തന്ത്രിവാദ്യമാണ് **ഡബിൾ ബേസ്**. ഇതിനെ സ്ട്രിംഗ് ബേസ്, അപ്പ്‌ റൈറ്റ് ബേസ്, ബേസ് ഫിഡിൽ, ബേസ് വയലിൻ, കോണ്ട്ര ബേസ് എന്നുള്ള പേരുകളിലും അറിയപ്പെടുന്നു. E1, A1, D2, G2 എന്ന രീതിയിലാണ് തന്ത്രികൾ ട്യുൺ ചെയ്യുന്നത്. ഡബിൾ ബേസ് വായിക്കുന്ന ആളെ ബേസിസ്റ് എന്ന് വിളിക്കുന്നു. പലതരം മരങ്ങളാൽ ഉണ്ടാക്കുന്ന ഈ ഉപകരണത്തിന് സാധാരണ 6 അടി ഉയരം ഉണ്ടാകും. വയലിന്റെ ബോ ഉപയോഗിച്ചോ വിരലുകൾ ഉപയോഗിച്ചോ ആണ് ഈ ഉപകരണം വായിക്കുന്നത്. പതിനജ്ജാം നൂറ്റാണ്ടിൽ ഉടലെടുത്ത ബേസ് വയലിന്റെ ആധുനിക രൂപമാണ് ഡബിൾ ബേസ്. ജാസ് സംഗീതം തുടങ്ങി വലിയ ഒര്കെസ്ട്രകളിൽ ആണ് ഡബിൾ ബേസ് സാധാരണയായി ഉപയോഗിച്ചുവരുന്നത്.

വർഗ്ഗം:തന്ത്രിവാദ്യങ്ങൾ
ബോംബെ മാർച്ച് 12

ബാബു ജനാർദ്ദനൻ രചനയും സംവിധാനവും നിർവ്വഹിച്ച് 2011-ൽ പുറത്തിറങ്ങിയ മലയാളചലച്ചിത്രമാണ് ***ബോംബെ മാർച്ച് 12***. 1993-ലെ ബോംബെ സ്ഫോടന പരമ്പരയെ ആസ്പദമാക്കിയിട്ടുള്ളതാണ് ഈ ചിത്രം. തിരക്കഥാകൃത്തായ ബാബു ജനാർദ്ദനൻ ആദ്യമായി സംവിധാനം ചെയ്ത ചിത്രം കൂടിയാണിത്. മമ്മൂട്ടി, റോമ, ഉണ്ണി മുകുന്ദൻ എന്നിവരാണ് പ്രധാന വേഷങ്ങളിൽ അഭിനയിച്ചിരിക്കുന്നത്.
## കഥാംശം
ജാതിയുടെ പേരിൽ ഇരകളാക്കപ്പെടുന്നവരുടെ കഥ. തീവ്രവാദികളുടെയും പോലീസിനും ഇടയിൽ മുസ്ലിം ആയതിന്റെ പേരിൽ ശിക്ഷിക്കപ്പെടുന്ന സാത്വികരായ ഒരുപിടി മനുഷ്യരുടെ കഥ.1993 മാർച്ച് 12 നു ബോംബെയിലുണ്ടായ ബോംബ് സ്ഫോടന പരമ്പരകളുടെ പശ്ചാത്തലത്തിലാണ് പ്രമേയം. കോയമ്പത്തൂർ ബോംബ് സ്ഫോടന കേസിൽ 9 വർഷം വിചാരണയില്ലാതെ തടവുകാരനാകേണ്ടി വന്ന നിരപരാധിയായ സമീർ എന്നചെറുപ്പക്കാരന്റേയും മത തീവ്രവാദികളുടെ ട്രാപ്പിൽ പെടുന്ന ഷാജഹാൻ എന്ന യുവാവിന്റേയും ഇവരുടെ കുടുംബത്തിന്റേയും ദുരവസ്ഥ സമകാലീന മത-സാമുദായിക-രാഷ്ട്രീയ പശ്ചാത്തലത്തിൽ അവതരിപ്പിക്കുന്നു.
സൗഹാർദ്ദത്തോടെ വാഴുന്ന ഒരു ഗ്രാമത്തിൽ നിന്നും ജോലികിട്ടി ഷാജഹാൻ (ഉണ്ണി മുകുന്ദൻ]) മുംബയിലെത്തുന്നു. അവിടെ അവനെ തീവ്രവാദി സംഘം നോട്ടമിടുന്നു. അവന്റെ സ്കൂട്ടർ പൊട്ടിത്തെറിച്ച് കുറേപേർ മരിച്ചതോടെ അവൻ പോലീസിന്റെ നോട്ടപ്പുള്ളിയാകുന്നു. രക്ഷക്കായി ഒളിച്ചോടിയ അവൻ കർണ്ണാടകത്തിലെ ഒരു ഉൾഗ്രാമത്തിൽ എത്തി ഹിന്ദുവായി ജീവിക്കുന്നു. അവിടെ വെച്ച് കാസർകോഡുകാരനായ സനാതനഭട്ട്(മമ്മൂട്ടി) അവൻ ഇസ്ലാമാണെന്ന് മനസ്സിലാക്കിയതറിഞ്ഞ് കഥമുഴുവൻ പറയുന്നു. തന്റെ തലയ്ക്ക് രണ്ട് ലക്ഷം വിലയിട്ടവിവരവും അറിയിക്കുന്നു. വീട്ടുകാരോട് അവന്റെ വിവരം പറയാനായി അയാളെ ചുമതലപ്പെടുത്തുന്നു. പക്ഷേ അയാൾ പോലീസ് പിടിയിലാകുന്നു.  ഷാജുവിന്റെ രക്ഷിക്കാം എന്ന പോലീസിന്റെ (സുധീർ കരമന) വാഗ്ദാനത്തിൽ വഴങ്ങി അയാൾ തിരിച്ചുവരുന്നു. പക്ഷേ പോലീസ് ഏറ്റുമുട്ടലിൽ ഷാജു കൊല്ലപ്പെടുന്നു. തനിക്കുകിട്ടിയ സമ്മാനത്തുക ആ വീട്ടുകാർക്ക് നൽകാനായി അയാൾ ആലപ്പുഴയിലെത്തുന്നു. ആ സഹോദരിമാരെ രക്ഷിക്കാനായി അയാൾ മതം മാറി സമീർ(മമ്മൂട്ടി) ആകുന്നു. ആബിദയെ (റോമ) കെട്ടുന്നു പക്ഷേ പോലീസ് അയാളെ വീണ്ടും അറസ്റ്റ് ചെയ്യുന്നു. 7 വർഷത്തിനുശേഷം അയാൾ പുറത്തിറങ്ങുന്നിടത്ത് കഥ തുടരുന്നു.

## താരനിര

## ഗാനങ്ങൾ
*വരികൾ:റഫീഖ് അഹമ്മദ്,രാഗേഷ് തിവാരി
*ഈണം:  അഫ്സൽ യൂസഫ്

	

## നിർമ്മാണം
### ചിത്രീകരണം
2011 ഫെബ്രുവരി രണ്ടാം വാരത്തിലാണ് ചിത്രത്തിന്റെ നിർമ്മാണം ആരംഭിച്ചത്. കോയമ്പത്തൂർ, മുംബൈ, ഹൈദരാബാദ്, കേരളത്തിലെയും രാജസ്ഥാനിലെയും വിവിധ ഭാഗങ്ങൾ എന്നിവിടങ്ങളിലായാണ് ചിത്രീകരണം പൂർത്തിയാക്കിയത്.

## അവലംബം

## പുറത്തേക്കുള്ള കണ്ണികൾ
* 
*  
* ''ബോംബെ മാർച്ച് 12''  

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാബു ജനാർദ്ദനൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:റഫീക്ക് അഹമ്മദിന്റെ ഗാനങ്ങൾ
കെട്ടിടങ്ങളുടെ വർഗ്ഗീകരണം

പ്രധാനമായും 4ആയി തരംതിരിക്കാം 
1.റെസിഡൻഷ്യൽ ബിൽഡിങ്ങ്
2.എജ്യൂക്കേഷണൽ ബിൽഡിങ്ങ്
3.അസംബ്ലി ബിൽഡിങ്ങ്
4.കൊമേഴ്സിയൽ ബിൽഡിങ്ങ്  
## എജ്യൂക്കേഷണൽ ബിൽഡിങ്ങ്
      
വിദ്യഭ്യാസ ആവശ്യങ്ങൾക്കായി ഉപയോഗിക്കുന്ന കെട്ടിടങ്ങളാണ് ഇവ.ഈ ബിൽഡിങ്ങിന്റെ റൂമിന്റെ ഉയരവും അളവും റെസിഡൻഷ്യൽ ബിൽഡിങ്ങിനെ അപേക്ഷിച്ച് കൂടുതലായിരിക്കൂം

## റെസിഡെൻഷ്യൽ ബിൽഡിങ്ങ്

സാധാരണയായി മനുഷ്യർ താമസത്തിനായി ഉപയോഗിക്കുന്ന കെട്ടിടങ്ങളാണു ഇവ.

## അസംബ്ലി ബിൽഡിങ്ങ്
ആളുകൾ കൂട്ടത്തോടെ ഒരുമിക്കുന്ന കെട്ടിടങ്ങളാണ് ഇവ.
ഉദാ:പള്ളികൾ,അമ്പലങ്ങൾ,മ്യൂസിയങ്ങൾ

## കൊമേഴ്സ്യൽ ബിൽഡിങ്ങ്

വാണിജ്യ ആവശ്യങ്ങൾക്കായി ഉപയോഗിക്കുന്ന കെട്ടിടങ്ങളാണ് ഇവ

വർഗ്ഗം:നിർമ്മാണമേഖല
സോളാർ ഡൈനാമിക്സ് ഓബ്‌സർവേറ്ററി

സോളാർ ഡൈനാമിക്സ് ഓബ്സർവേറ്ററി (SDO) സൂര്യനെ കുറിച്ചു പഠിക്കുന്നതിനു വേണ്ടി നാസ വിക്ഷേപിച്ച ഒരു ബഹിരാകാശ പേടകമാണ്. 2010 ഫെബ്രുവരി 11ന് Living With a Star (LWS) പദ്ധതിയുടെ ഭാഗമായാണ് ഇതു വിക്ഷേപിച്ചത്. ഭൂമിയിലും ഭൂസമീപസ്ഥലത്തും സൂര്യനുള്ള സ്വാധീനത്തെ കുറിച്ചു പഠിക്കുന്നതിനും സൂര്യന്റെ അന്തരീക്ഷത്തെ കുറിച്ച് കൂടുതൽ മനസ്സിലാക്കുന്നതിനും വേണ്ടിയാണ് ഈ പേടകം വിക്ഷേപിക്കപ്പെട്ടിരിക്കുന്നത്. സൂര്യന്റെ കാന്തികക്ഷേത്രത്തെ കുറിച്ചും അതിൽ ഉണ്ടാവുന്ന കാന്തികോർജ്ജത്തെയും അതിന്റെ രൂപമാറ്റത്തെയും കുറിച്ചു പഠിക്കുന്നതും SDOയുടെ ഉദ്ദേശ്യമാണ്.

## പൊതുവിവരങ്ങൾ
നാസയുടെ കീഴിലുള്ള ഗൊദാർദ് സ്പേസ് ഫ്ലൈറ്റ് സെന്ററിലാണ് സോളാർ ഡൈനാമിക്സ് ഓബ്സർവേറ്ററിയുടെ നിർമ്മാണവും പരിശോധനയും നടന്നത്. കേപ് കനാവറാൽ എയർഫോഴ്സ് സ്റ്റേഷനിൽ നിന്ന് 2010 ഫെബ്രുവരി 11ന് വിക്ഷേപിച്ചു. ആദ്യത്തെ അഞ്ചു വർഷവും മൂന്നു മാസവും കൊണ്ട് പ്രാഥമിക ദൗത്യം പൂർത്തിയാവും. എന്നാൽ പത്തുവർഷം വരെ പ്രവർത്തിക്കാൻ ഇതിനാവും.

സോളാർ ഡൈനാമിക്സ് ഓബ്സർവേറ്ററിക്ക് രണ്ടു വലിയ സൗരപാനലുകളും ശക്തിയേറിയ രണ്ട് ആന്റിനകളും ഉണ്ട്. എക്സ്ട്രീം അൾട്രാവയലറ്റ് വേരിയബിലിറ്റി എക്സ്പിരിമെന്റ് (EVE), ഹീലിയോസീസ്മിക് ആന്റ് മാഗ്നറ്റിക് ഇമേജർ(HMI) അറ്റ്മോസ്ഫെറിക് ഇമേജിങ് അസംബ്ലി(AIA) എന്നീ ഉപകരണങ്ങളാണ് ഇതിലുള്ളത്.

### ഹീലിയോ സീസ്മിക് ആന്റ് മഗ്നറ്റിക് ഇമേജർ (HMI)
സൂര്യന്റെ അന്തർഭാഗത്തെ കുറിച്ചും അതിന്റെ കാന്തിക പ്രവർത്തനങ്ങളെ കുറിച്ചും പഠിക്കുന്നതിനുള്ള ഉപകരണമാണ് ഹീലിയോ സീസ്മിക് ആന്റെ മാഗ്നറ്റിക് ഇമേജർ. ഇത് സ്റ്റാൻഫോർഡ് യൂണിവേഴ്സിറ്റിയിലാണ് നിർമ്മിച്ചത്. സൗരചഞ്ചലതയെ(solar variability) കുറിച്ചുള്ള വിവരങ്ങൾ ഇതിൽ നിന്നും ലഭ്യമാവും. കൂടാതെ ആന്തരിക പ്രവർത്തനങ്ങൾ ഏതു രീതിയിലാണ് സൂര്യന്റെ ബാഹ്യകാന്തിക മണ്ഡലത്തെയും അതിന്റെ പ്രവർത്തനങ്ങളെയും സ്വാധീനിക്കുന്നത് എന്നും മനസ്സിലാക്കാൻ കഴിയും.
## അവലംബം

വർഗ്ഗം:ബഹിരാകാശപേടകങ്ങൾ
അവായുശ്വസനം

ഓക്സിജൻ അല്ലാത്ത ഒരു വാതകം ഉപയോഗിച്ച് ശ്വസിക്കുന്ന പ്രക്രിയയ്ക്കാണു അവായുശ്വസനം (Anaerobic respiration ) എന്നു പറയുന്നത്. ഇതു സൾഫേറ്റ്, നൈട്രേറ്റ് അയോണുകളോ സൾഫർ തന്നെയോ ആകാം. ഓക്സിജനിൽ നിന്നു ലഭിയ്ക്കുന്നതിലും കുറവു ഊർജ്ജമേ ഇത്തരം വാതകങ്ങൾ ഉപയോഗിച്ചു ശ്വസനം നടത്തുമ്പോൾ ലഭിയ്ക്കുന്നുള്ളൂ. അതുകൊണ്ട് അവായുശ്വസനത്തിനു ഊർജ്ജക്ഷമത താരതമ്യേന കുറവായിരിക്കും.

വിവിധജീവിവർഗ്ഗങ്ങളിൽ ശ്വസനം എന്ന പ്രക്രിയയ്ക്കു ഉപയോഗിക്കുന്ന വാതകങ്ങൾ വ്യത്യസ്തങ്ങളാകാം. യൂകാരിയോട്ടുകൾ എന്നറിയപ്പെടുന്ന ജീവികളാണ് ശ്വസനത്തിനു ഓക്സിജൻ ഉപയോഗിക്കുന്നതു. ഇത് വായുശ്വസനം (Aerobic respiration) എന്നറിയപ്പെടുന്നു. എന്നാൽ പ്രൊകാരിയോട്ടുകൾ എന്നറിയപ്പെടുന്ന ജീവികൾ ഓക്സിജൻ ലഭ്യമല്ലാത്ത അന്തരീക്ഷത്തിലും പരിസ്ഥിതിയിലുമാണു ജീവിക്കുന്നത്. ശ്വസനം എന്ന അവശ്യക്രിയയ്ക്കു അവ ഉപയോഗിക്കുന്നതു് അവിടെ ലഭ്യമായ സൾഫർ തുടങ്ങിയ മറ്റു വാതകങ്ങൾ ആയിരിക്കും.
ഓച്ചിറ

ആലപ്പുഴ കൊല്ലം ജില്ലകളുടെപ്രധാന അതിർത്തിയാണ് ഓച്ചിറ, ഓച്ചിറ ടൗൺ കൊല്ലം ജില്ലയിൽ കരുനാഗപ്പള്ളി താലൂക്കിലാണ് . ആലപ്പുഴ ജില്ലയുടെയും കൊല്ലം ജില്ലയുടെയും പ്രദേശങ്ങൾ ഓച്ചിറ യിൽ ഉൾപ്പെടുന്നു. ഓച്ചിറ ഗ്രാമപഞ്ചായത്ത് 1953 ലാണ് നിലവിൽ വന്നത്. ഓച്ചിറ ബ്ലോക്ക് പഞ്ചായത്ത് കരുനാഗപ്പള്ളി താലൂക്കിലാണ്. ഓച്ചിറ, കുലശേഖരപുരം, തഴവ, ക്ലാപ്പന എന്നീ ഗ്രാമപഞ്ചായത്തുകൾ ഓച്ചിറ ബ്ലോക്കിലാണുൾപ്പെടുന്നത്. അതിപുരാതനകാലം മുതൽ ഓച്ചിറ ഒരു ബുദ്ധമതകേന്ദ്രമായിരുന്നു. കൊല്ലം ജില്ലയുടേയും ആലപ്പുഴ ജില്ലയുടേയും അതിർത്തിയിൽ വരുന്ന പ്രദേശമാണിത്. പ്രശസ്തമായ ഓച്ചിറ പരബ്രഹ്മക്ഷേത്രം ഇവിടെയാണു്.

## പ്രധാന ആരാധനാലയങ്ങൾ
* ഓച്ചിറ പരബ്രഹ്മക്ഷേത്രം- കേരളത്തിലെ മറ്റ്‌ ഹൈന്ദവക്ഷേത്രങ്ങളിൽ നിന്നും തികച്ചും വ്യത്യസ്തമാണ്‌ ഓച്ചിറയിൽ സ്ഥിതി ചെയ്യുന്ന പരബ്രഹ്മക്ഷേത്രം. ദക്ഷിണകാശി എന്നറിയപ്പെടുന്ന ക്ഷേത്രത്തിന്റെ പ്രത്യേകത ഇവിടെ ശ്രീകോവിലോ പ്രതിഷ്ഠയോ പൂജയോ ഇല്ല എന്നുള്ളതാണ്‌. കിഴക്കേ ഗോപുരകവാടം മുതൽ ഇരുപത്തിരണ്ടേക്കർ സ്ഥലത്ത്‌ രണ്ട്‌ ആൽത്തറയും ഏതാനും ചില കാവുകളും അടങ്ങുന്നതാണ്‌ ഇവിടുത്തെ ക്ഷേത്രസങ്കൽപം. ഇവിടത്തെ ഉത്സവം വൃശ്ചിക മാസത്തിലാണ് നടത്തുന്നത്.

## അവലംബങ്ങൾ

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം ജില്ല
ചുട്ടിപ്പരുന്ത്

thumb|right|ചുട്ടിപ്പരുന്തിന്റെ ശബ്ദം

ഏഷ്യയിൽ വ്യാപകമായി കാണപ്പെടുന്ന ഒരിനം പരുന്താണ് **ചുട്ടിപ്പരുന്ത്**  (Crested Serpent Eagle - *Spilornis cheela*). കറുത്ത നിറത്തിലുള്ള ഇതിന്റെ അടിഭാഗത്ത് വെളുത്ത നിറത്തിലുള്ള പൊട്ടുകൾ കാണാം. പറക്കുമ്പോൾ ഇതിന്റെ ചിറകിനടിയിലും വാലിലും വെളുത്ത നിറത്തിലുള്ള പട്ട കാണാം. മഞ്ഞക്കൺപട്ടകളും തലയിലൊരു ശിഖയും ഇതിന്റെ പ്രത്യേകതകളാണ്. ചക്കിപ്പരുന്തിനെക്കാൾ അല്പം വലിപ്പം കൂടിയ ചുട്ടിപ്പരുന്തിന്റെ വാല് കൃഷ്ണപ്പരുന്തിന്റെ വാലുപോലെ വൃത്താകൃതിയിലുള്ളതാണ്. രണ്ടോ മൂന്നോ നോട്ടുകളുള്ള ഹ്വീർ..ഹ്വീർ  എന്ന ഉയർന്ന ആവൃത്തിയിലുള്ള ശബ്ദമാണ് ഇവ പുറപ്പെടുവിക്കാറുള്ളത്.

കുറിയതും വളഞ്ഞതുമായ കൊക്കും കൊക്കിന്റെ കടഭാഗം മുതൽ കൺകോണുവരെ നീണ്ടു കിടക്കുന്ന മഞ്ഞപ്പട്ടയും ഇതിനുണ്ട്. കാലുകളും വിരലുകളും തൂവലുകളില്ലാത്തതും മഞ്ഞനിറത്തിലുള്ളതുമാണ്. കേരളത്തിൽ എല്ലായിടത്തും ഈ പക്ഷിയെ കാണാം. എന്നാൽ എണ്ണത്തിൽ വളരെ കൂടുതലുണ്ടാവാറില്ല. തൂവലുകളില്ലാത്ത കാലുകളിൽ കട്ടിയുള്ള ശൽക്കങ്ങളുണ്ട്.
## തീറ്റ
ചെറിയ പുൽപ്പോന്തുമുതൽ വലിയ പാമ്പുകളെ വരെ ഇത് ആഹാരമാക്കാറുണ്ട്. കോഴി തുടങ്ങിയ ചെറിയ പക്ഷികളും ഇതിന് ഭക്ഷണമാകാറുണ്ട്. കോഴികളെ പിടിക്കുന്നതുകൊണ്ട് ചിലയിടങ്ങളിൽ ഇതിനെ കോഴിയമുക്കൻ എന്നും വിളിക്കുന്നുണ്ട്.

## പ്രജനനം
നവംബർ മുതൽ മെയ് വരെയാണ് പ്രജനനകാലം. ഈ കാലത്ത് ക്യോ എന്നു നീണ്ടുപോകുന്ന ഒരു ശബ്ദം ഇവ ഉണ്ടാക്കാറുണ്ട്. ഉയർന്ന മരങ്ങളിൽ ചുള്ളിക്കമ്പുകൾ കൊണ്ടുണ്ടാക്കിയ കൂടുകളിലാണിവ മുട്ടയിടുക.ഇണകൾ ഒരുമിച്ചാണ് കൂട് ഉണ്ടാക്കുന്നത്. ഒരു മുട്ടയാണ് സാധാരണയായി ഇടുന്നത്. പിടമാത്രമാണ് അടയിരിക്കുക. 

## അവലംബം

വർഗ്ഗം:പരുന്തുകൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
തിക്കന

ആദ്യകാല തെലുഗു കവിയായിരുന്നു **തിക്കന** (1220 - 1300). നെല്ലൂർ രാജാവായ മനുമസിദ്ധിയുടെ സദസ്യകവിയും സുഹൃത്തും മന്ത്രിയുമായിരുന്നു ഈ നിയോഗി ബ്രാഹ്മണൻ. കവിയും മന്ത്രിയുമായ ഭാസ്കര പിതാമഹനും ഗുണ്ടൂരിലെ സൈന്യാധിപനായിരുന്ന കൊമ്മന പിതാവുമാണ്. കുടുംബപാരമ്പര്യത്താൽ ആദ്യം മന്ത്രിയായി. പിന്നീട് കവിയായി പ്രശോഭിച്ചു. യാഗം നടത്തി സോമയാജിയായി. 12-ആം നൂറ്റാണ്ടിൽ ശൈവ വൈഷ്ണവന്മാർ തമ്മിൽ കലഹിച്ചപ്പോൾ അവരെ യോജിപ്പിക്കുന്നതിനായി രാജാവ് നിയോഗിച്ചത് ഇദ്ദേഹത്തെയാണ്. അതിനായി ഭാരതം രചിച്ച് ശിവന്റേയും വിഷ്ണുവിന്റേയും സംയുക്തരൂപമായ നെല്ലൂരിലെ ഹരിഹരനാഥനു സമർപ്പിച്ചു.

## നിർവചനോത്തര രാമായണം

ഉത്തര രാമായണം അഥവാ നിർവചനോത്തര രാമായണം, മഹാഭാരത വിവർത്തനം എന്നിവയാണ് തിക്കനയുടെ കൃതികൾ. വാല്മീകി ഉത്തര രാമായണത്തിന്റെ സ്വതന്ത്ര വിവർത്തനമാണ് നിർവചനോത്തര രാമായണം. നിർവചനം എന്ന വിശേഷണം ഉണ്ടെങ്കിലും ഒരു വചനമോ ഗദ്യമോ ഇല്ലെന്നതാണ് സവിശേഷത. രാവണന്റേയും മറ്റും ഉത്പത്തികഥ, സീതാനിർവാസം, കുശലവന്മാരുടെ ജനനം, വിഷ്ണുവിന്റെ രാക്ഷസ നിഗ്രഹം എന്നിവ ഇതിൽ ഉൾപ്പെടുന്നു. രാമൻ സീതയെ ഉപേക്ഷിക്കുന്ന ഭാഗം ഹൃദയദ്രവീകരണക്ഷമമായി അവതരിപ്പിച്ചിട്ടുണ്ട്. എന്നാൽ രാമന്റെ മരണം വർണിക്കുന്ന ഭാഗം വിട്ടുകളയുകയും ചെയ്തിരിക്കുന്നു. ഇതു പിന്നീട് ജയന്തരാമഭട്ടയാണ് ഒരു സർഗമായി എഴുതിച്ചേർത്തത്. നിർവചനോത്തര രാമായണം മനുമസിദ്ധിക്കാണ് സമർപ്പിച്ചിരിക്കുന്നത്.

## മഹാഭാരതം വിവർത്തനം

മഹാഭാരത വിവർത്തനമാണ് പ്രധാന സാഹിത്യ സംഭാവന. തെലുഗുവിൽ ഭാരതം വിവർത്തനം ചെയ്ത ആദ്യത്തെ മൂന്ന് കവികളിൽ രണ്ടാമനാണിദ്ദേഹം.(നന്നയ്യ, തിക്കന, എർനെ). വിരാടപർവം മുതലുള്ള 15 പർവങ്ങളുടെ വിവർത്തനമാണ് തിക്കന നിർവഹിച്ചത്. അപ്രധാന ഭാഗങ്ങൾ ഉപേക്ഷിച്ച് അല്പം മാത്രം പ്രാധാന്യമുള്ള ഭാഗങ്ങൾ സംഗ്രഹിച്ച് സ്വതന്ത്രമായ വിവർത്തനമാണ് നടത്തിയിരിക്കുന്നത്. വിവർത്തനത്തിൽ നന്നയ്യയുടെ രീതി പിൻതുടരുകയും ചെയ്തിരിക്കുന്നു. ഔചിത്യത്തിനുവേണ്ടി മൂലത്തിൽ നിന്ന് ധാരാളം വ്യതിയാനങ്ങൾ വരുത്തിയിട്ടുണ്ട്. ഉദാഹരണമായി ഭീമനും കീചകനും യുദ്ധം ചെയ്യുന്ന രംഗം ഒരു പദ്യത്തിൽ ഒതുക്കിയിരിക്കുന്നു.

## ലളിതവും നാടകീയവുമായ രചനാശൈലി

മന്ത്രികൂടിയായ തിക്കനയുടെ രാഷ്ട്രമീമാംസാ വിജ്ഞാനം, യുദ്ധപരിചയം എന്നിവ കൃതികളിൽ പ്രകടമായി കാണാം. വർണനകൾ സ്വാഭാവികവും കവിയുടെ ലോകപരിജ്ഞാനം വ്യക്തമാക്കുന്നവയുമാണ്. സംസ്കൃത സമസ്ത പദങ്ങൾ കഴിയുന്നിടത്തോളം ഒഴിവാക്കിയിട്ടുമുണ്ട്. തത്ത്വചിന്താപരമായ ഭാഗങ്ങൾ സരളമായ തെലുഗു പദങ്ങൾകൊണ്ട് വിവരിച്ചിരിക്കുന്നു. ലളിതവും നാടകീയവുമാണ് രചനാശൈലി. വസ്തുതകൾ സംഗ്രഹിച്ചു പറയാനും ശബ്ദചിത്രങ്ങൾ രചിക്കാനും വിദഗ്ദ്ധനാണിദ്ദേഹം. വിവിധ രസങ്ങൾ ചിത്രീകരിക്കുന്നതിലും പാത്രസൃഷ്ടിയിലും ഔചിത്യദീക്ഷയിലും സമർഥനായ തിക്കനയെ തെലുഗു സാഹിത്യത്തിലെ അദ്വിതീയനായി കരുതുന്നു.

## പുറത്തേക്കുള്ള കണ്ണികൾ
*http://www.andhrabulletin.com/Andhra_info/andhrainfo_subpages.php?id=49 
*http://landofcreators.com/tikkana-somayaji/ 
*http://webbees.org/telugu_mahakavulu/tikkana.html

വർഗ്ഗം:തെലുഗു കവികൾ
വർഗ്ഗം:1288-ൽ മരിച്ചവർ
വർഗ്ഗം:1205-ൽ ജനിച്ചവർ
വർഗ്ഗം:തെലുഗു ജനത
വർഗ്ഗം:തെലുഗു എഴുത്തുകാർ
ബോധൈ

**ബോധൈ** കെനിയയിലെ ഏഴ് ഭരണപ്രവിശ്യകളിലൊന്നായ കോസ്റ്റ് (തീരദേശ) പ്രവിശ്യയിലെ ഒരു ജനവാസമേഖലയാണ്.

## അവലംബം

വർഗ്ഗം:കെനിയൻ പ്രവിശ്യകൾ
പാലികുരിയ ജെൻട്രൈ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പാലികുരിയയിലെ ഒരു സ്പീഷിസാണ് ***പാലികുരിയ ജെൻട്രൈ*** - ***Palicourea gentryi***. ഇക്വഡോറിലാണ് ഇവ സഹജമായി കാണപ്പെടുന്നത്. 

## അവലംബം
* Jaramillo, T., Cornejo, X. & Pitman, N. 2004.  ''Palicourea gentryi''.   2006 IUCN Red List of Threatened Species.   Downloaded on 23 August 2007.

വർഗ്ഗം:പാലികുറിയ ജനുസ്സിൽ ഉൾപ്പെട്ട സസ്യങ്ങൾ
ഗ്രെബോസീസ്

**ഗ്രെബോസീസ് (Grębocice)**  () തെക്കു പടിഞ്ഞാറൻ പോളണ്ടിലെ പോൾക്കോവൈസ് കൗണ്ടിയിലെ, ഒരു ഗ്രാമമാണ്.  ഗ്മിന ജില്ലയുടെ ആസ്ഥാനമാണിത്. 1945-ന് മുൻപ് ഇത് ജർമനിയിലായിരുന്നു.

ജനസംഖ്യ 1,500 ആണ്.

## അവലംബം
ബാംപ്ടൺ ഗ്രാഞ്ച്

ഇംഗ്ലണ്ടിലെ കംബ്രിയ പ്രദേശത്തെ ഒരു ഗ്രാമമാണ് **ബാംപ്ടൺ ഗ്രാഞ്ച്**. ഹാവ്‌സ്‌വാട്ടർ റിസർവോയറിൽ നിന്നുള്ള ഒരു സ്ട്രീം ഹാവ്‌സ്‌വാട്ടർ ബെക്ക് ഉത്ഭവിച്ച് കിഴക്കോട്ട് ഒഴുകുന്നു. ഫിർത്ത് വുഡ്‌സിന് വടക്ക്, തുടർന്ന് വടക്കോട്ട് തിരിഞ്ഞ് ബാംപ്‌ടണിനും ബാംപ്ടൺ ഗ്രാഞ്ചിനും ഇടയിൽ ലോതർ നദിയിൽ ചേരുന്നു.

വർഗ്ഗം:ഇംഗ്ലണ്ടിലെ ഗ്രാമങ്ങൾ